title: Yleisötyö

text: Yleisötyön osa-alueita ovat muun muassa tekstit, puhe (opastus, keskustelut), työpajatoiminta, kävijätutkimukset, saavutettavuus, sekä yhteisö- ynnä muut erikoisprojektit. Toimintaa on sekä museossa, sen ulkopuolella (niin sanottu "outreach"), että netissä. Yleisötyö ja pedagoginen toiminta tapahtuu tiiviissä yhteistyössä museon kokoelmista ja näyttelyistä vastaavien henkilöiden (kuraattorien, intendenttien ja amanuenssien) kanssa; kuratointia ja yleisötyötä voidaan tarkastella yhdessä taiteen välittämisenä ("mediation"). Taidemuseoissa yleisötyön osana on taidekasvatus ja siihen liittyy on myös markkinointi.


title: Yleisötyö

text: Yleisötyötä tekeviä museoammattilaisia kutsutaan Suomessa perinteisesti museolehtoreiksi. Museopedagogiikkaa on opetettu Suomessa lähinnä kurssimuotoisesti, muun muassa Taideteollisessa korkeakoulussa osana kuvataidekasvatuksen ohjelmaa. Vuonna 2010 koulussa aloitti englanninkielinen kuratoinnin ja näyttelypedagogiikan maisteriohjelma "Curating, Managing and Mediating Art MA" (CuMMA).


title: Yleisötyö

text: Suomessa toimii vuonna 2005 perustettu Museopedagoginen yhdistys Pedaali ry, joka kehittää ja välittää alan tietoa, järjestää koulutusta ja harjoittaa julkaisutoimintaa.


title: Yleisötyö

text: Yleisötyössä taideorganisaatio laajentaa toimintaansa muuhunkin kuin varsinaisen taiteen tuottamiseen. Siinä pyritään luovaan ja monimuotoiseen vuorovaikutukseen ihmisten kanssa. Yleisötyössä käytetään usein myös osallistavan taiteen metodeja. Käytännössä yleisötyö voi olla esimerkiksi elämyksellinen esittelykierros, joissa taideorganisaatiota tehdään tutuksi, osallistava työpaja, jossa syvennetään taideteoksesta saatavaa kokemusta tai projekti, jossa taideorganisaatio tekee pitkäjännitteistä yhteistyötä esimerkiksi kummikoulun kanssa.


title: Välittäjä

text: Välittäjä on henkilö, joka saattaa yhteen solmittavaksi aiotun sopimuksen osapuolet. Välittäjä saattaa toimia myös toisen tai molempien sopijapuolten lähettinä tai valtuutettuna. Välittäjä tarkoittaa oikeudellisessa kielenkäytössä usein samaa kuin meklari, vaikka arvopaperimarkkinalaki (495/1989, 4 §) käyttää meklari-nimitystä arvopaperinvälittäjien edustajista, jotka hoitavat asiakkaiden toimeksiantoja. Välityssopimuksia voidaan solmia arvopapereista, tavaroista, vakuutuksista, ilma-aluksista, laivoista, luotoista, asunnon vuokrauksesta, liikehuoneiston vuokrauksesta ja kiinteistönvälityksestä.


title: Välittäjä

text: Välittäjällä on oikeus saada palkkio tekemästään välitystehtävästä, jos sopijapuolten välillä solmitaan sopimus. Välittäjä on velvollinen suorittamaan saamansa tehtävän, olemaan lojaali, olemaan vaiti tietoonsa saamistaan asioista, noudattamaan toimeksiantajan ohjeita, raportoimaan välitystehtävän vaiheista ja suorittamaan mahdollisen tilityksen. Oikeuskirjallisuudessa katsotaan välittäjällä olevan vahingonkorvausvastuu toimeksiantajaansa kohtaan. Toiset katsovat korvausvastuun tulevan kyseeseen aina, toiset puolestaan katsovat vastuun laajuuden riippuvan siitä, onko välittäjä toiminut vain lähettinä vai myös valtuutettuna.


title: Orhon (joki)

text: Orhon () on Selengan oikeanpuoleinen sivujoki Mongoliassa. Sen pituus on 1124 kilometriä ja sadealueen laajuus 132 800 neliökilometriä. Joki saa alkunsa Hangaivuorilta ja virtaa kohti pohjoista. Alajuoksu on liikennöintikelpoinen.


title: Orhon (joki)

text: Jokilaaksossa sijaitsee kaksi merkittävää arkeologista kokonaisuutta: muinaisten uiguurien pääkaupunki Har balgas ja mongolivaltakunnan keskus Karakorum. Alueelta on löydetty myös turkkilaisia riimukirjoituksia. Vuonna 2004 Orhonin jokilaakson kultturimaisemasta tuli Unescon maailmanperintökohde.


title: Novyi Afon

text: Novyi Afon (abhaasiksi Афон Ҿыц, "Afon Čəc", , ) on kylpyläkaupunki Georgiaan kuuluvassa, mutta de facto itsenäisessä Abhasian tasavallassa. Se sijaitsee Mustanmeren rannikolla 18 kilometriä Suhumista luoteeseen. Kaupunki kuuluu Gudautan piiriin. Sen kautta kulkee Venäjältä Tbilisiin johtava rautatie (Psyrtshan asema). Asukkaita on 1 300 henkeä (vuonna 2003).


title: Novyi Afon

text: Paikalla sijainnut kaupunki "Anakopia" mainitaan ensimmäisen kerran 200-luvulla. 700-luvun lopulla se oli Abhasian kuningaskunnan keskus ennen kuin pääkaupunki siirrettiin Kutaisiin. Myöhemmin paikalla oli "Nikopsia"-niminen genovalainen kauppapaikka. Sittemmin paikkakunnan nimenä oli "Psyrtsha". Vuonna 1874 Athokselta saapuneet munkit perustivat "Uuden Athoksen luostarin", josta tuli huomattava uskonnollinen keskus. Neuvostoaikana paikkakunta oli suosittu matkailukohde.


title: Novyi Afon

text: Luostarialueen lisäksi kaupungin nähtävyyksiä ovat Iverian vuorella sijaitsevat muinaisen linnoituksen ja kirkon rauniot sekä vuonna 1961 löydetty karstiluola.


title: Munchkin (kissa)

text: Munchkin on Yhdysvalloista peräisin oleva kissarotu, jonka näkyvin tunnusmerkki on luontaisen geenimutaation aikaansaama lyhytjalkaisuus. Suomessa rotu on harvinainen, sillä "Suomen Kissaliitto ry" ja sen kattojärjestö "Fédération Internationale Féline" eivät ole hyväksyneet sitä, eikä rotu voi osallistua Kissaliiton alaisiin näyttelyihin.


title: Cesar Millan

text: Cesar Millan (s. 27. elokuuta 1969 Culiacan, Meksiko) on meksikolais-yhdysvaltalainen koirapsykologi, koirankouluttaja ja kirjailija. Hänet tunnetaan parhaiten National Geographic Channelilta, MTV3 Avalta ja Livltä tulleesta televisio-ohjelmasta Koirakuiskaaja. Hän on myös kirjoittanut neljä koira-aiheista kirjaa, jotka on käännetty suomeksi nimillä "Koirakuiskaaja", "Laumanjohtaja", "Perheen koira" ja "Koirakuiskaajan pentukoulu". Lisäksi televisiosarjan kaksi ensimmäistä kautta on julkaistu DVD:llä.


title: Cesar Millan

text: Millan on erikoistunut aggressiivisten ja muuten vakavasti käytöshäiriöisten koirien kuntouttamiseen. Hän sanoo kuntouttavansa koiria ja kouluttavansa ihmisiä. Hänellä on noin 40 erirotuista koiraa, jotka asuvat laumana Millanin koirapsykologikeskuksessa eteläisessä Los Angelesissa. Suurin osa koirista on peräisin koiratarhoista, ja ne ovat kärsineet erilaisista käytösongelmista ja kaltoinkohtelusta. Osalla on myös fyysisiä ongelmia ja puutteita.


title: Cesar Millan

text: Cesar Millan syntyi Culiacanissa, noin tuhat kilometriä Meksikon pääkaupungista Méxicosta, ja hän vietti suurimman osan lapsuudestaan isoisänsä maatilalla Ixpalinossa. Hän on kerännyt kokemuksensa seuraamalla farmin työkoiria. Millan kertoo kirjassaan "Koirakuiskaaja" elämästään maaseudulla ja johtajuuden oppimisesta isoisän antaman esimerkin avulla. Millanista käytettiin lapsena lempinimeä "El" "Perrero" (suom. Koirapoika).


title: Cesar Millan

text: Millanin ollessa kuusivuotias hänen perheensä muutti Mazatlanin suurkaupunkiin kauas isoisän maatilalta, sillä Millanin isä halusi tuoda lapset lähemmäs parempia kouluja. Millan kaipasi elämää maalla, luonnossa ja koirien kanssa. Kaupungissa asuessaan hän ymmärsi haluavansa ammatin koirien parissa. Lassien ja Rin Tin Tinin inspiroimana hän alkoi haaveilla urasta Hollywoodin elokuvakoirien kouluttajana. Kaupungissa hän myös tutustui ensimmäistä kertaa puhdasrotuisiin koiriin.


title: Cesar Millan

text: Millan lähti 21-vuotiaana, osaamatta sanaakaan englantia, kohti Yhdysvaltoja toteuttamaan unelmaansa, ja hän ylitti rajan laittomasti Tijuanassa. Ensimmäisen työnsä hän sai koiratrimmaamosta, ja hän huomasi työnsä ohessa, että yhdysvaltalaiset koirat erosivat henkisesti kovasti meksikolaisista koirista. Näin alkoi syntyä uusi unelma "ongelmakoirien" auttamisesta.


title: Cesar Millan

text: Millan asuu Kaliforniassa Santa Claritassa. Hänellä on kaksi poikaa, Andre ja Calvin, avioliitostaan Ilusion Millanin kanssa. Ilusion Millan haki avioeroa helmikuussa 2010, ja toukokuussa 2010 Cesar Millan yritti itsemurhaa. Cesar ja Ilusion Millanin avioeroon sisältyvä lopullinen ositus tehtiin keväällä 2012.


title: Cesar Millan

text: Millan uskoo, että koira tarvitsee rauhallisen, itsevarman johtajan. Jos koira joutuu johtajan asemaan ihmisen sijasta, on seurauksena erilaisia ongelmia niin koiralle kuin ihmisellekin. Millanin oppien mukaan koira tulee onnelliseksi, kun ihminen huolehtii sen perustarpeista tietyssä järjestyksessä: ensin liikuntaa, sitten kuria eli rajoja ja sääntöjä ja viimeiseksi paljon hellyyttä. Koiraa ei tule ainoastaan palkita hyvästä käytöksestä vaan myös korjata virheellistä käytöstä. Kaikista tärkein työväline on oma asenne, ja omistajan on tärkeää myös osata käyttää hihnaa ja kävelyttää koiraa oikein. Koiraa ohjataan parhaiten oman "energian" avulla eikä sanoilla ja tunteilla, kuten ihmisiä kohdellaan/ohjataan.


title: Cesar Millan

text: Millanin menetelmiä ovat arvostelleet ympäri maailman muun muassa eläinlääkärit, muut koirankouluttajat ja tutkijat. Arvostelijoiden yhteistyön tuloksena on syntynyt Dog Welfare -kampanja, jossa otetaan kantaa Cesar Millanin koulutusmenetelmiin ja niiden vaikutuksiin. Muun muassa USA:ssa eläinlääkärit ovat muodostaneet ns. Millan-vastaliikkeen, sillä Millanin menetelmien katsotaan olevan koiralle haitallisia, ja ne täyttävätkin useissa maissa eläinrääkkäyksen tunnusmerkit. Esimerkiksi Suomessa ei näytetä televisiossa Koirakuiskaaja-ohjelman kohtauksia, joissa Cesar Millan käyttää koulutusvälineinä sähkö- tai piikkipantoja, koska niiden käyttö on Suomen eläinsuojelulain vastaista. Vuonna 2011 Cesar Millan joutui Ruotsissa perumaan esiintymisensä ruotsalaisten koiraharrastajien ja -asiantuntijoiden vastaliikkeen johdosta.. Myös Suomen Eläinsuojeluyhdistysten liitto on ilmaissut kielteisen kantansa Cesar Millanin koulutusmenetelmiin.


title: Cesar Millan

text: Millania kritisoivat tahot ovat sanoneet, etteivät Millanin menetelmät perustu moderniin koiran oppimisteoriaan ja että ne ovat vahingollisia sekä koiralle että koiran ja omistajan väliselle suhteelle. Kritiikissä painotetaan sitä, että Millan perustaa koulutusmenetelmänsä vanhentuneisiin käsityksiin johtajuudesta ja koiralauman dynamiikasta ja ettei Millan käytä koiran palkitsemista hyväkseen koulutusmenetelmänä. Kritiikissä tuodaan myös esille tutkimuksia, joiden mukaan aggressiiviset koulutusmenetelmät, kuten Millanin käyttämät pakotteet, eivät ole pelkästään epäeettisiä ja tehottomia koirankoulutuksessa, vaan ne myös lisäävät koiran aggressiivista käytöstä. Koirakuiskaaja-ohjelmassa nähtävät tulokset, joissa koirat käyttäytyvät koulutuksen jälkeen rauhallisemmin, johtuvat todennäköisesti pakotteiden käytön aiheuttamasta käytöksen tukahtumisesta tai vakavimmillaan opitusta avuttomuudesta. Koirien elekielessä jännittynyt keho, alhaalla kannettu häntä, taakse vedetyt korvat ja läähätys ovat yleisiä hermostuneisuuden tai pelon merkkejä, ja ne ovat usein nähtävissä Millanin käsittelyn jälkeen. Millania arvostelevat puhuvat koiran oppimisteorian, operantin ja klassisen ehdollistamisen sekä palkkioiden käytön puolesta.


title: Cesar Millan

text: Viime vuosien aikana Millaniin kohdistunut arvostelu on lisääntynyt. Esimerkiksi lokakuussa 2012 tuhannet katsojat vetosivat sosiaalisen median kautta brittiläisen ohjelman The Alan Titchmarsh Show’n tuotantoon, jotta ohjelma ei ottaisi Cesar Millania vieraakseen Millanin koirankoulutusmenetelmien takia. Vetoomuksesta huolimatta The Alan Titchmarsh Show otti Millanin vieraakseen, mutta ohjelman isäntä Alan Titchmarsh otti ennakoitua kriittisemmän kannan ja kyseenalaisti suorassa haastattelussa Millanin menetelmät. Koirakuiskaaja-ohjelman viimeiseksi jäänyt tuotantokausi esitettiin Yhdysvalloissa vuonna 2012.


title: Cesar Millan

text: Millan on vastannut arvosteluun tietävänsä, että hän toimii koirien hyväksi, ja todeten, etteivät kaikki vain pidä hänestä. Hän on myös huomauttanut, että hän työskentelee useimmiten hankalien ongelmakoirien parissa ja ettei niitä voi kouluttaa yhtä kevyesti kuin tavallisia koiria.


title: Gudauta

text: Gudauta (, abhaasiksi Гәдоуҭа "G˚dowtha", georgiaksi გუდაუთა "Gudauta") on kylpyläkaupunki Georgiaan kuuluvassa, mutta de facto itsenäisessä Abhasian tasavallassa. Se sijaitsee Mustanmeren rannalla 37 kilometriä Suhumista luoteeseen. Kaupunki on Gudautan piirin keskus. Sen kautta kulkee Venäjältä Tbilisiin johtava rautatie (Gudautan asema). Asukkaita on 7 700 henkeä (vuonna 2003).


title: Gudauta

text: Gudauta sai kaupunginoikeudet vuonna 1926. Neuvostoaikana se oli suosittu matkailukohde. Nähtävyyksiin kuuluu museoalue Abazgija, läheisessä Lyhnan kylässä sijaitsevat keskiaikaisen palatsin rauniot ja 900–1000-luvun kirkko sekä Abahvatsan linnoitus.


title: Pitsunda

text: Pitsunda (, abhaasiksi Пиҵунда, "Pic’unda", georgiaksi ბიჭვინთა, "Bič̣vinta") on kylpyläkaupunki Georgiaan kuuluvassa, mutta de facto itsenäisessä Abhasian tasavallassa. Se sijaitsee Mustanmeren rannan samannimisellä niemellä 20 kilometriä Gagrasta etelään.


title: Pitsunda

text: Antiikin aikana Pitsundan niemellä sijaitsi kreikkalaisten perustama "Pitiuntin" kaupunki. 300–700-luvuilla se oli Bysantin tärkeä tukikohta ja Kaukasian kristillinen keskus. 780-luvulta lähtien se kuului Abhasian kuningaskuntaan ja 900-luvun lopulta Georgiaan. 1300–1400-luvuilla paikalla oli genovalaisten kauppapaikka "Pezonda".


title: Pitsunda

text: Neuvostoaikana Pitsunda oli suosittu matkailukohde. 1950-luvulla tehdyissä arkeologisissa kaivauksissa löydettiin 300–400-lukujen basilikojen jäänteitä lattiamosaiikkeineen. Muinaisen keskustan koillispuolella on 900-luvulta peräisin oleva kolmilaivainen ristikupolikirkko. Nähtävyyksiin kuuluu myös 200 hehtaarin laajuinen vanha mäntymetsä.


title: Pitsunda

text: Vuonna 1991 Pitsundassa oli 11 000 asukasta, mutta Abhasian sisällissodan jälkeen suuri osa venäläisistä ja georgialaisista on muuttanut pois. Kaupunginoikeudet Pitsunda sai vuonna 2007.


title: Innocent Eyes (Delta Goodremin albumi)

text: Innocent Eyes on australialaisen laulajan Delta Goodremin ensimmäinen albumi vuodelta 2003. Innocent Eyes on Goodremin kaupallisesti menestynein levy. Sitä on myyty maailmanlaajuisesti 2,5 miljoonaa kappaletta. Viisi albumin singleistä nousi Australiassa listaykkösiksi tehden Goodremista ensimmäisen artistin, joka on saanut viisi listaykköstä ensimmäiseltä albumiltaan. Albumin tunnetuimpia kappaleita ovat "Lost Without You", "Not Me, Not I" ja "Born to Try".


title: Innocent Eyes (Delta Goodremin albumi)

text: Bonus-DVD (Deluxe Edition)B-puolet


Masters of the Universe: The Power of He-Man on vuonna 1983 julkaistu videopeli Atari 2600:lle ja Intellivisionille. Se on samalla ensimmäinen He-Maniin perustuva videopeli.


title: Masters of the Universe: The Power of He-Man

text: Pelissä on tarkoitus ohjata He-Mania ja taistella Skeletoria vastaan. Pelin ensimmäisessä osassa täytyy ohjata "Wind Raideria" lentääkseen kohti harmaakallo linnaa. Pelaajalla on rajattu määrä polttoainetta, jolla täytyy päästä määränpäähän. Samalla esteenä toimivat tulipallot, jotka yrittävät estää pääsyn linnaan. Wind Raiderissa on myös pommeja ja tuliaseita, joilla voi puolustaa itseään tulipalloilta, sekä saada lisäpisteitä mikäli osuu alla juoksevaan Skeletoriin.


text: Toisessa osiossa pelaajan laskeuduttua lähelle linnaa se jatkaa peliä He-Manilla. Skeletor on saatava kiinni, joka puolestaan ampuu useita pallosalamoita pelaajaa kohti. Salamoita voi torjua kilvellä, mutta rajatun ajan sisällä täytyy ehtiä ottamaan Skeletor kiinni. Pelin läpäistyä sen vaikeustaso vain kasvaa, mutta kentät pysyvät samana.


title: Lermontov

text: Lermontov () on kaupunki Stavropolin aluepiirissä Venäjällä. Se sijaitsee Kaukasusvuoriston juurella, Kaukasian kivennäisvesikylpyläalueen keskellä, 190 kilometriä Stavropolista lounaaseen. Asukkaita on 22 700 (vuonna 2013).


title: Lermontov

text: Lermontovskin uraanikaivostaajama perustettiin vuonna 1953. Vuonna 1956 siitä tuli Lermontovin kaupunki. Uraanin louhinta päättyi vuonna 1967, minkä jälkeen paikkakunnalle syntyi mm. elektronikka- ja konepajateollisuutta.


title: Myllyojan rautatieasema

text: Myllyoja (lyh. Myl) on rautatieliikennepaikka Heinolassa Lahti–Heinola-radan varrella. Se sijaitsee ratakilometrillä 161+727. Myllyoja toimii lupapaikkana Lahden ja Heinolan välillä ajaville junille. Myllyojan nimenä oli vuoteen 1945 asti Jyränkö, ja tämän jälkeen vuoteen 1949 Myllykylä.


title: Myllyojan rautatieasema

text: Myllyojan ratapihalla on kolme läpiajettavaa raidetta. Aivan ratapihan vieressä toimii Kuusakoski Oy:n romuttamo, jolla on yksi läpiajettava raide sekä kaksi pistoraidetta. Romuttamolla on myös oma Move51h-tyyppinen vaihtoveturi. Myllyojan tavaraliikenne koostuu kokonaan Kuusakoski Oy:n romukuljetuksista. Viime aikoina Kuusakoski Oy on romuttanut muun muassa Gbln-vaunuja.


title: Myllyojan rautatieasema

text: Myllyojan ohi ajaa arkisin 2–4 tavarajunaa päivässä. Henkilöliikenne radalla loppui vuonna 1968. Vanha Thure Hellströmin piirtämä rautatieasema on yhä jäljellä.


title: Mistaken Identity

text: Mistaken Identity on australialaisen laulajan Delta Goodremin albumi vuodelta 2004. Albumi nousi Australiassa listaykköseksi, mutta ei menestynyt kuitenkaan yhtä hyvin kuin Goodremin ensimmäinen albumi Innocent Eyes.


title: Mistaken Identity

text: Monet Mistaken Identity -albumin kappaleet ovat tunnelmaltaan Goodremin aiempia kappaleita synkempiä, ja käsittelevät vakavampia teemoja, mm. sairastumista, ihmissuhteiden ongelmia ja vaikeuksista selviämistä. Goodrem sairasti albumin tekovaiheessa syöpää, Hodginin tautia, josta hän kuitenkin myöhemmin parani. Albumin tunnetuimpia kappaleita ovat "Out of the Blue" ja Goodremin Brian McFaddenin kanssa laulama duetto "Almost Here".


title: Sanelma Vuorre

text: Sanelma Vuorre (o.s. Pesonen, 26. lokakuuta 1919 Turku – 27. kesäkuuta 2009 Helsinki) oli suomalainen mannekiinikoulun johtaja. Vuorteelle oli myönnetty opetusneuvoksen arvonimi.


title: Sanelma Vuorre

text: Vuorre oli koulutukseltaan liikunnanohjaaja, ja hän opiskeli Telma Tuuloksen tanssi- ja koreografiakoulussa. Hän voitti 1941 kilpailun, joka alkuun oli Miss Suomi -kilpailu, mutta jonka titteli muutettiin Miss Messuhalliksi, koska tasoa ei pidetty riittävän korkeana.


title: Sanelma Vuorre

text: Vuorre perusti mannekiinikoulun 1953, ja sivutoimipisteitä useille paikkakunnille. Koulu toimi lähes 50 vuotta.


title: Sanelma Vuorre

text: Vuorre vei suomalaismannekiineja maailmalle. Esimerkiksi ranskalainen muotisuunnittelija Christian Dior teki yhteistyötä hänen kanssaan.


title: Sanelma Vuorre

text: Vuoden 1995 eduskuntavaaleissa Vuorre oli Naisten puolueen ehdokkaana Uudenmaan vaalipiirissä. Hän sai 30 ääntä.


title: Lesozavodsk

text: Lesozavodsk () on kaupunki Primorjen aluepiirissä Venäjällä. Se sijaitsee Ussurijoen rannalla noin 350 kilometriä Vladivostokista koilliseen ja runsas 10 kilometriä kaakkoon Kiinan rajasta. Kaupungin kautta kulkee Siperian rata.


title: Lesozavodsk

text: Vuoden 2010 väsetönlaskennan mukaan kaupungissa oli 37 034 asukasta.


title: Lesozavodsk

text: Kaupunki on perustettu vuonna 1938. Siellä on lähinnä puunjalostus- ja huonekaluteollisuutta. Lähistöllä sijaitsee Šmakovkan kylpylä.


title: Lehtokarhunsammal

text: Lehtokarhunsammal ("Polytrichastrum formosum") on pystykasvuinen sammallaji. Se kuuluu "Polytrichaceae" -heimoon ja karhunsammalten sukuun. Yleisväriltään lehtokarhunsammal on vihreä. Se kasvaa muutaman senttimetrin korkuiseksi. Läheltä katsottuna lehtokarhunsammal näyttää minikokoisilta männyn taimelta.


title: Lehtokarhunsammal

text: Lajia kasvaa esimerkiksi kallioiden varjoisilla seinämillä ja runsasravinteisilla korvilla. Sen itiöt ovat pieniä. Lehtokarhunsammalta esiintyy koko Suomessa Pohjois-Suomea lukuun ottamatta. Se on uhanalaisuus luokittelultaan elinvoimainen.


title: Jyrängön linjavaihde

text: Jyrängön linjavaihde () on lakkautettu rautatieliikennepaikka -radalla Heinolassa, Jyrängön kaupunginosan pohjoispuolella.


title: Jyrängön linjavaihde

text: Liikennepaikka avattiin vuonna 1932, ja se toimi muutaman kuukauden rataosan pääteasemana ennen kuin Jyrängönvirran ylittävä rautatiesilta valmistui. Alun perin asema oli nimeltään Ränninmäki, ja liikennepaikkarakennuksena toimi pieni vahtitupa. Asemalla oli myös raakapuun kuormauspaikka.


title: Jyrängön linjavaihde

text: Miehitys Jyrängössä lopetettiin vuonna 1957, jolloin se muutettiin seisakevaihteeksi. Henkilöliikenne lopetettiin vuonna 1968, ja koko liikennepaikka lakkautettiin vuonna 1973. Se avattiin kuitenkin myöhemmin uudelleen linjavaihteena, ja se käsitti pääraiteen sekä siitä Hevossaareen erkanevan teollisuusraiteen vaihteen.


title: Jyrängön linjavaihde

text: Jyrängön liikennepaikka lakkautettiin uudelleen joulukuussa 2013, ja vaihde purettiin samana syksynä. Liikennepaikkarakennus oli purettu jo aiemmin.


title: Appelsiininsiemen

text: Appelsiininsiemen on Mika Waltarin romaani, joka ilmestyi 1931 WSOY:n kustantamana. Waltari itse on luonnehtinut sitä ”kihlausaikansa ja avioliiton alun kronikaksi”. Hän kirjoitti kohta teoksen ilmestyttyä, että sen pohjana on ”individuaalinen onnenpyrkimys sen nykyaikaisessa, pettävässä muodossa” ja se koskettelee ”nykyaikaisen perhe-elämän rikkonaisuutta ja nuorison eroottista probleemaa”.


title: Appelsiininsiemen

text: "Appelsiininsiemen" syvensi kaupunkilaissukupolven teemaa, jota Waltari oli käsitellyt jo "Suuressa illusionissa". Se herätti ilmestyessään kohua, koska siinä kuvattiin moraalittomina pidettyjä asioita, kuten esiaviollista seksiä.


title: Appelsiininsiemen

text: "Appelsiininsiemen" alkaa huhtikuusta 1930 ja päättyy huhtikuuhun 1931. Sen tärkeimmät henkilöt ovat Irene, joka on tarinan alussa abiturientti, hänen perheensä ja sulhasensa Ilmari. Tapahtumapaikkana on enimmäkseen Helsinki, mutta jonkin verran kuvataan myös Irenen perheen kesänviettoa maaseudulla.


title: Appelsiininsiemen

text: Irene on varakkaasta perheestä. Hänellä on pikkuveli Kai, joka on pari vuotta nuorempi, lyseon kuudennella luokalla. Heidän isänsä Reinhold, professori, on joutunut perheessään sivustakatsojaksi ja viettää enimmän aikansa työhuoneessaan. Äiti kannattaa perinteisiä perhearvoja ja on riidoissa tyttärensä kanssa, koska tämä viettää aikaansa kahviloissa ja juhlissa. Koulu on loppunut eikä Irene oikein tiedä, mitä tekisi.


title: Appelsiininsiemen

text: Irene tutustuu naimisissa olevaan, kolmekymppiseen juristiin Kurt Waldhofiin ja alkaa seurustella hänen kanssaan. Irene ja Kurt lähtevät yhdessä autoajelulle, jonka aikana Kurt lähentelee Ireneä, mutta Irene torjuu hänet viime hetkellä. Myöhemmin Kurt kutsuu Irenen mukaansa illalliselle, jonka hän on luvannut tarjota arkkitehti Ilmari Kivimaalle. Irene ja Ilmari huomaavat viihtyvänsä hyvin yhdessä, ja heidän välilleen syntyy suhde. Kesällä he joutuvat kuitenkin eroon toisistaan, kun Irene menee perheensä kanssa kesänviettoon maaseudulle ja Ilmari valvoo kirkonrakennusta pienellä paikkakunnalla Sisä-Suomessa. He onnistuvat kuitenkin tapaamaan salaa Helsingissä ja rakastelevat Ilmarin kotona. Myöhemmin Irene pelkää tulevansa raskaaksi, mitä ei kuitenkaan tapahdu.


title: Appelsiininsiemen

text: Syksyllä Irene ja Ilmari menevät naimisiin ja muuttavat yhteiseen asuntoon. Avioliiton alku ei kuitenkaan ole onnellinen, vaan varsinkin Irene on pettynyt. Hän haluaisi juhlia ja tavata ystäviään, mutta Ilmari keskittyy työhönsä ja viettää vapaa-aikaa mieluiten kotona. Kun Irene tulee raskaaksi, hän harkitsee ensin aborttia, mutta luopuu ajatuksesta.


title: Appelsiininsiemen

text: Irenen isä Reinhold on ihastunut viattomasti nuoreen opiskelijatyttöön, mutta kuuleekin yllättäen, että tämä on joutunut raiskauksen uhriksi. Reinhold järkyttyy syvästi ja lähtee yllättäen perheen kesäpaikkaan. Kun Irenen äiti huolestuu miehestään, Irene matkustaa äkkiä maalle katsomaan isäänsä. Kun Irene ei ole kotona, Ilmari pelästyy ja luulee ensin, että Irene on jättänyt hänet. Totuus selviää kuitenkin nopeasti. Reinhold on sairastunut keuhkokuumeeseen, ja hän kuolee pian. Irene ja Ilmari lähentyvät jälleen toisiaan, ja kukkaruukussa versova appelsiininsiemen rinnastuu Irenen kohdussa kasvavaan uuteen elämään.


title: Appelsiininsiemen

text:
"Appelsiininsiemen" on enimmäkseen kirjoitettu Irenen tai Ilmarin näkökulmasta, mutta myös Reinholdin ja Kain näkökulmaa käytetään jonkin verran. Romaanissa on viittauksia myös ajankohtaisiin poliittisiin tapahtumiin: Lapuan liikkeeseen, talonpoikaismarssiin ja muilutuksiin. Ne tulevat esiin lähinnä uutisotsikoista, eivätkä ne sanottavasti vaikuta päähenkilöiden elämään. Irenen perheen kesäpaikkakunnalla asuva autonkuljettaja Lehtinen osallistuu muilutuksiin, mitä katuu myöhemmin.
Waltari arveli itsekin jo etukäteen kirjeessään Jalo Sihtolalle, että "Appelsiininsiemenestä" nousisi melua, koska se julistaa ”intohimoa ja voimaa ja uskoa ja uutta moraalia”. Se olikin vuoden puhutuin kirja, jonka monet tuomitsivat. Kuohuntaa herätti etenkin kuvaus Irenen ja Ilmarin esiaviollisesta seksistä, vaikka se onkin hyvin romanttinen. Kirjassa kuvataan myös nuorten juhlimista ja alkoholinkäyttöä ja tyttöjen vapaata käyttäytymistä: he istuvat kahviloissa, tupakoivat ja keskustelevat neitsyyden menettämisestä ja abortista. Nykyajan näkökulmasta kirja on kuitenkin melko viaton; Panu Rajalan sanoin siinä on ”pientä kokeilevaa pahellisuutta ja paljon puhdistavaa tunteellisuutta”. Kirjan henkilöt olivat myös syrjässä ajan valtavirrasta, kun suurin osa ylioppilaista toimi aktiivisesti AKS:ssa.


title: Appelsiininsiemen

text:
Waltari oli pettynyt "Appelsiininsiemenen" huonoihin arvosteluihin, sillä hän piti aluksi sitä kunnianhimoisimpana teoksenaan sekä taiteellisesti että tyylillisesti, ja myös kustantajan mielestä se oli hänen paras romaaninsa. Waltari itse nimitti myöhemmin 500-sivuista kirjaa ”pöhötautiseksi” ja piti sen aihetta liian mitättömänä, millä hän ilmeisesti tarkoitti sitä, että tarina nuorten tutustumisesta häihin ja onnellinen loppu lapsen odotuksineen oli liian sovinnainen. "Appelsiininsiemen" oli myös yksi niistä kirjoista, joita vastaan Olavi Paavolainen hyökkäsi pamfletissaan "Suursiivous eli kirjallisessa lastenkamarissa".
Myöhemmissä arvioissa "Appelsiininsiemeneen" on suhtauduttu myönteisemmin. Markku Envall on todennut, että "Appelsiininsiemen" on kypsempi ja rikkaampi kuin "Suuri illusioni". Panu Rajalan mukaan romaanissa on runsaasti näkökulmia, ja se antaa ”todistusvoimaisen ajankuvan” Helsingistä 1930-luvun alussa. Kiiltomadon arvostelija Maija Jelkänen kirjoittaa, että "Appelsiininsiemen" kuvaa etenkin nuorten henkilöiden elämää ja ajatuksia ”valppaasti ja tarkasti” ja sen maailma on yhä tuore ja elävä.


title: Lesosibirsk

text:
Lesosibirsk () on kaupunki Krasnojarskin aluepiirissä Venäjällä. Se sijaitsee Jenisein rannalla 458 kilometriä Krasnojarskista luoteeseen. Atšinskista lähtevä sivurata yhdistää kaupungin Siperian rataan. Asukkaita on 64 200 henkeä (vuonna 2008).
Vuodesta 1640 lähtien paikalla sijaitsi Maklakovon kylä, jonne perustettiin 1900-luvun alussa pieni saha. Toisen maailmansodan jälkeen rakennettujen suurten sahalaitosten asuintaajamat yhdistettiin vuonna 1975 Lesosibirskin kaupungiksi. Nykyään siellä on lähinnä metsä- ja kemian teollisuutta. Kaupungissa on myös suuri jokisatama.


title: Pohjankarhunsammal

text: Pohjankarhunsammal ("Polytrichastrum norwegicum") on arktiseten alueiden ja vuoristojen pystykasvuinen sammallaji. Se kuuluu "Polytrichaceae" -heimoon ja karhunsammalten sukuun. Lajia esiintyy Suomessa ainoastaan Metsä-Lapissa ja Tunturi-Lapissa. Metsä-Lapissa laji on luokiteltu uhanalaiseksi. Valtakunnallisessa luokittelussa pohjankarhunsammal on elinvoimainen. Nykyisin pohjankarhunsammalta pidetään osana vuorikarhunsammal -lajia.


title: Livny

text: Livny () on kaupunki Orjolin alueella Venäjällä. Se sijaitsee Donin sivujoen Sosnan varrella 154 kilometriä Orjolista kaakkoon. Kaupunki on Livnyn piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Livnyn kautta kulkee Verhovjen ja Marmyžin välinen rautatielinja sekä Orjolin ja Jeletsin välinen maantie. Asukkaita on 51 900 henkeä (vuonna 2005).


title: Livny

text: Kaupunki tunnetaan 1100-luvulta lähtien. 1200-luvulla sen hävittivät mongolit. Boris Godunovin määräyksestä rakennettiin vuonna 1586 linnoitus, jonka viereen syntyi esikaupunki. Livny oli yksi Ivan Bolotnikovin talonpoikaiskapinan keskuksia vuosina 1606–1607. Vuosisadan puolivälissä se menetti sotilaallisen merkityksensä. Kaupunginoikeudet Livny sai vuonna 1708 ja vuonna 1778 siitä tuli Orjolin lääniin kuuluneen kihlakunnan keskus. Toisen maailmansodan aikana kaupunki oli jonkin aikaa saksalaisten miehittämä ja kärsi suuria vahinkoja. Nykyään siellä on lähinnä kone- ja laite- sekä elintarviketeollisuutta.


title: Livny

text: Nähtävyyksiä ovat Sosnajoen yläpuolella kohoava vuonna 1592 perustettu Sergein luostari sekä keskustan klassistiset rakennukset.


title: Esprit

text: Esprit on alkujaan yhdysvaltalainen vuonna 1968 San Franciscossa perustettu vaatemerkki ja -yritys. Yrityksen ovat perustaneet Susie ja Douglas Tompkins. Sen nykyinen emoyhtiö Esprit Holdings Limited on ollut vuodesta 1993 lähtien listattuna Hongkongin pörssissä, ja sen osake kuuluu Hang Seng -indeksiin. Esprit'n pääkonttorit sijaitsevat Hongkongissa ja Saksassa.


title: Esprit

text: Esprit toimii yli 40 maassa, joissa sillä on yhteensä yli 900 liikettä. Yrityksellä on lisäksi yli 8 500 jälleenmyyjää. Espritillä on toiminnassa myös verkkokauppa. Esprit’n kanta-asiakasohjelma on nimeltään Esprit Friends.


title: Esprit

text: Esprit’n tuotteet valmistetaan lähinnä Kiinassa (54 %), Bangladeshissä (8 %), Turkissa (8 %), Vietnamissa (6 %) ja muissa Aasian maissa (9 %).


title: Esprit

text: Suomessa Esprit toimii tanskalaisen Esprit de Corp. Danmark A/S:n sivuliikkeen kautta. Tanskalaisyhtiön omistaa Alankomaiden Antilleille rekisteröity Efe (Investments-Ii) N.V.


title: Esprit

text: Esprit’n mainoskasvoina ovat toimineet muiden muassa mallit Gisele Bündchen ja Christy Turlington.


title: Esprit

text: Susie ja Doug Tompkins aloittivat vaatteiden myynnin San Franciscossa pakettiautonsa tavaratilasta.


title: Esprit

text: Esprit alkoi kansainvälistyä, kun Tompkinsit tapasivat Michael Yingin. Hänen avullaan perustettiin Esprit Far East, ja hänestä tuli myöhemmin yrityksen osakas ja lopulta hallituksen puheenjohtaja. Vuonna 1978 yrityksen myynti ylitti 100 miljoonaa dollaria, ja Hongkongin lisäksi laajenettiin toimintaa Saksaan ja muualle Eurooppaan.


title: Esprit

text: 1980-luvulla Esprit toteutti menestyksekkään ”Real People” -kampanjan, jonka kuvasi sittemmin Benettonin mainonnalla hätkähdyttänyt italialainen Oliviero Toscani. Esprit Europen pääkonttorin Düsseldorfin lähelle piirsi Memphis-ryhmän arkkitehti Ettore Sottsass, joka suunnitteli myös Esprit’n myymäläsisustuksia.


title: Esprit

text: Vuonna 2002 yrityksen erillisinä toimineet Euroopan ja Pohjois-Amerikan yksiköt sulautettiin Hongkongin pörssissä vuodesta 1993 noteerattuun Esprit Holdings Limitediin.


title: Esprit

text: Vuonna 2012 Esprit ilmoitti sulkevansa kaikki jäljellä olevat 93 vähittäisliikettään Yhdysvalloissa ja Kanadassa, koska ne tuottivat tappioita.


title: Esprit

text: Esprit’n valikoimiin kuuluvat lasten, miesten ja naisten vaatteet ja asusteet sekä erilaiset kodin sisustustuotteet. Esprit’n valikoima jakautuu seuraaviin mallistoihin:


title: Likino-Duljovo

text: Likino-Duljovo () on kaupunki Moskovan alueen Orehovo-Zujevon piirissä Venäjällä. Se sijaitsee Meštšoran alangon reunalla 98 kilometriä Moskovasta koilliseen. Kaupungin kautta kulkee Orehovo-Zujevon ja Kurovskojen välinen rautatie (Duljovon asema). Asukkaita on 31 321 henkeä (vuonna 2010).


title: Likino-Duljovo

text: 1870-luvulla paikalle perustettiin kutomo, jonka ympärille syntyi työläisasutus. Vuonna 1930 yhdistetyistä Likinon ja Duljovon taajamista tuli kaupunki vuonna 1937. Nykyään siellä on mm. suuri posliinitehdas, tekstiilitehdas ja linja-autotehdas. Nähtävyyksiin kuuluu Konstantin Melnikovin 1930-luvun alussa suunnittelema konstruktivistinen posliinitehtaan kulttuuritalo.


Vallankumouksellinen kommunistinen puolue () on yhdysvaltalainen maolainen kommunistinen puolue, jota johtaa Bob Avakian. Puolue julkaisee "Revolution"-lehteä.


title: Vallankumouksellinen kommunistinen puolue

text: Ideologialtaan marxilais-leniniläis-maolainen puolue on perustettu vuonna 1975.


text: Puolueen aktiivi Damián García kuoli 22. huhtikuuta 1980 henkirikoksen uhrina Los Angelesissa. Hän oli kaksi viikkoa aiemmin nostanut Alamon ylle punaisen lipun Teksasin lipun tilalle. Puolueen mukaan Garcían kuolema oli poliisin toimeenpanema salamurha.


title: Lurensin kesäteatteri

text: Lurensin kesäteatteri () on kesäteatteri Pernajassa Loviisassa. Östra Nylands Ungdomsförbundin ylläpitämässä ruotsinkielisessä teatterissa on 463 hengen pyörivä katsomo. Teatteri aloitti toimintansa vuonna 1958.


title: Lurensin kesäteatteri

text: Teatteri on toiminut vuodesta 1964 Lurensin kartanon alueella, jossa sillä on vuonna 2000 valmistunut huoltorakennus Löjtnantsgården. Kartanon on kunnan omistuksessa.


title: Tunturikarhunsammal

text: Tunturikarhunsammal ("Polytrichastrum sexangulare") on pohjoisessa esiintyvä kenttäkerroksien pystykasvuinen lehtisammallaji. Se kuuluu "Polytrichaceae"-heimoon ja vuorikarhunsammalten sukuun. Läheltä katsottuna tunturikarhunsammal näyttää pikkuruisilta männyn taimilta. Yleisväriltään se on ruskeanvihreä. Tunturikarhunsammal kasvaa muutaman senttimetrin korkuiseksi.


title: Tunturikarhunsammal

text: Tunturikarhunsammalta esiintyy ainoastaan Peräpohjolassa, Metsä-Lapissa ja Tunturi-Lapissa. Peräpohjolassa ja Metsä-Lapissa se on alueellisesti uhanalainen. Valtakunnallisessa uhanalaisuusluokittelussa tunturikarhunsammal on elinvoimainen. Sirppiahmansammal ("Kiaeria falcata") on tunturikarhunsammalen seuralaislaji.


title: Tunturikarhunsammal

text: Itiöpesäkkeet ovat harvinaisia, ja jos niitä löytyy, ne ovat pieniä. Tunturikarhunsammal on kaksikotinen.


title: Liski (kaupunki)

text: Liski () on kaupunki Voronežin alueella Venäjällä. Se sijaitsee Donin rannalla 98 kilometriä Voronežista kaakkoon. Kaupunki on Liskin piirin keskus. Siellä risteytyvät Voronežin ja Millerovon sekä Harkovan ja Balašovin väliset rautatiet. Asukkaita on 54 800 henkeä (vuonna 2008).


title: Liski (kaupunki)

text: 1500-luvulta lähtien paikalla sijaitsivat Novaja Pokrovkan, Liskin ja Zalužnojen kylät. Vuonna 1870 rakennettiin Liskin rautatieasema. Vuonna 1937 asemataajamasta tuli kaupunki. Vuodesta 1918 lähtien paikkakunnan nimenä oli "Svoboda", vuodesta 1943 Liski, vuodesta 1965 Romanian kommunistipuolueen johtajan mukaan "Georgiu-Dež" ja vuodesta 1991 jälleen Liski. Toisen maailmansodan aikana saksalaisten hyökkäys pysäytettiin Donin oikealle rannalle. Zalužnojen ja Liskin kylät tuhoutuivat täysin kovissa taisteluissa. Nykyään kaupungissa on lähinnä rautatieliikennettä palvelevia yrityksiä sekä elintarviketeollisuutta.


title: Liski

text: Liski voi viitata seuraaviin asioihin ja henkilöihin:


title: Munchkin

text: Munchkin voi tarkoittaa ainakin seuraavia:


title: Ville Majamaa

text: Ville Majamaa (s. 13. maaliskuuta 1976 Tampere) on suomalainen näyttelijä. Hänellä on ollut vuodesta 2008 kiinnitys Tampereen Teatteriin, mitä ennen hän työskenteli freelancerina. Majamaa on vieraillut myös esimerkiksi Pyynikin kesäteatterissa, Rauman Kesäteatterissa ja Teatteri Telakalla.


title: Ville Majamaa

text: Majamaa valmistui teatteritaiteen maisteriksi Tampereen yliopiston näyttelijäntyön laitokselta vuonna 2004.


title: Ville Majamaa

text: Majamaan teatterirooleihin lukeutuvat muun muassa Hugo Simbergin rooli monologinäytelmässä "Hugo Simbergin Siivet", Elwoodin rooli "Blues Brothers Party" -tuotannossa ja keskeiset roolit Tampereen Teatterin näytelmissä "Juhlat" ja "Pudotuspeli". Hän on näytellyt myös lyhytelokuvissa ja muun muassa televisiosarjoissa "" (2014) ja "Haamukirjoittaja" (2015).


title: Vuorikarhunsammal

text: Vuorikarhunsammal ("Polytrichastrum alpinum") on pystykasvuinen lehtisammallaji. Se kuuluu "Polytrichaceae" -heimoon ja vuorikarhunsammalten sukuun. Vuorikarhunsammalta esiintyy koko Suomessa. Uhanalaisuusluokittelussa se on elinvoimainen. Vuorikarhunsammalta kasvaa esimerkiksi kallioiden varjoisilla seinämillä ja tunturikankailla. Se on kaksikotinen, itiöt ovat melko pieniä.


title: Vuorikarhunsammal

text: Vuorikarhunsammalesta on kolme muunnosta:


title: Delta (albumi)

text: Delta on australialaisen laulajan Delta Goodremin albumi vuodelta 2007. Goodrem on kuvaillut albumin musiikin olevan tunnelmaltaan "valoisampaa" kuin edellisen synkempiä teemoja käsitelleen Mistaken Identity -albumin musiikki.


title: Lisa Miskovsky

text: Lisa Miskovsky (s. 9. maaliskuuta 1975 Obbola, Umeå) on ruotsinsuomalainen muusikko. Hänen äitinsä on suomalainen, ja isä on kotoisin Tšekistä.


title: Lisa Miskovsky

text: Miskovskyn kappale ”Still Alive” on "Mirror’s Edge" -videopelin tunnusmusiikki. Miskovsky laulaa myös In Flames -yhtyeen "Come Clarity" -albumin kappaleessa ”Dead End”.


title: Lisa Miskovsky

text: Miskovsky osallistui vuoden 2012 Ruotsin kansalliseen euroviisukarsintaan Melodifestivaleniin kappaleella ”Why Start a Fire”.


title: Oulun keskusaukio

text: Oulun keskusaukio on aukio Oulun keskustassa Pakkahuoneenkadun ja Kirkkokadun risteyksessä. Aukio kuuluu osana kävelykatu Rotuaariin.


title: Oulun keskusaukio

text: Keskusaukio on rakennettu vasta sotien jälkeen. Jatkosodan pommitukset helmikuussa 1944 olivat tuhonneet Kirkkokatu 15:n ja 17:n puiset kauppatalot. Näille palotonteille suunniteltiin uusi keskusaukio Meurman-Ervin asemakaavassa 1947. Asemakaavassa aukiota reunustivat viisikerroksiset talot. Suunnitellessaan uudisrakennusta pommituksissa tuhoutuneen Pohjalaisen Kirjakaupan tilalle, kiinteistöyhtiö Pohjolan Kirja lupasi luovuttaa osan tontistaan yleiseksi aukioksi, jos kaupunki antaisi rakentaa kuusikerroksen talon. Kaupunginvaltuusto hyväksyi asemakaavamuutoksen alkuvuodesta 1948. Arkkitehti Uki Heikkisen suunnittelema uudisrakennus valmistui tammikuussa 1954. Asemakaavamuutos olisi mahdollistanut myös toisen tuhoutuneen talon korvaamisen kuusikerroksisella rakennuksella, mutta tontille rakennettu Sokos-tavaratalo toteutettiin vain kaksikerroksisena. Aukion suunniteltu ulkoasu toteutui vasta vuonna 2003, kun Sokos-tavaratalo purettiin ja Osuuskauppa Arina rakensi tontille nykyisen hotellin.


title: Oulun keskusaukio

text: Kirkkokadun toisella puolella keskusaukiota reunustavat jugendtyyliset kivirakennukset: arkkitehti Valter Thomén suunnittelema Pallaksen talo vuodelta 1907 ja arkkitehti Wivi Lönnin suunnittelema Oulun aluesäästöpankin talo vuodelta 1911.


title: Oulun keskusaukio

text: Keskusaukio toimi pysäköintialueena kunnes kävelykatu Rotuaari rakennettiin. Aukion keskellä on arkkitehti Seppo Valjuksen suunnittelema suihkulähde "Keskusaukion kaivohuone" (1989), joka paremmin tunnetaan nimellä "Rotuaarin pallo".


title: Frizzle Fry

text: Frizzle Fry on Primuksen ensimmäinen studioalbumi. Livealbumi Suck on This edelsi sen julkaisua.


title: Frizzle Fry

text: Levyn julkaisi uudelleen vuonna 2002 Prawn Song.


title: Ammunta kesäolympialaisissa 1896 – miesten 25 metrin palvelusrevolveri

text: Miesten 25 metrin palvelusrevolveri kesäolympialaisissa 1896 käytiin 10. huhtikuuta Kallithean ampumaradalla. Kilpailuun osallistui 16 kilpailijaa neljästä maasta, ja siinä jokainen urheilija ampui kolmekymmentä laukausta viidessä kuuden sarjassa. Sen voitti Yhdysvaltain John Paine, joka osui maaliin 25 kertaa. Hänen veljensä Sumner Paine sijoittui toiseksi. Amerikkalaisten käyttämät Colt-aseet olivat huomattavasti muiden kilpailijoiden revolvereja parempia.


title: Bob Avakian

text: Bob Avakian (s. 7. maaliskuuta 1943) on yhdysvaltalainen poliitikko. Hän on johtanut Yhdysvaltain Vallankumouksellista kommunistista puoluetta järjestön perustamisesta (1975) lähtien. Avakian on julkaissut useita kommunismin teoriaa käsitteleviä kirjoja. Hänet tunnetaan ateistisena ajattelijana, ja hän argumentoi uskontoja vastaan teoksessaan "Away With All Gods! Unchaining the Mind and Radically Changing the World".


title: Bob Avakian

text: Avakianin nykyisin johtama marxilais-leniniläis-maolainen puolue syntyi hänen aiemmin perustamansa Revolutionary Unionin pohjalta. Hänellä oli myös läheiset siteet mustiin panttereihin.


title: Kalliopalmikkosammalet

text: Kalliopalmikkosammalet ("Hypnum") on palmikkosammalten lahkoon kuuluva suku, johon kuuluu 11 Suomessa esiintyvää lajia. Kalliopalmikkosammal on lajeista yleisin ja se esiintyy koko Suomessa. Vuomapalmikkosammal kasvaa vain yhdellä paikalla Kuusamossa ja se on äärimmäisen uhanalainen.


title: Ammunta kesäolympialaisissa 1896 – miesten 25 metrin olympiapistooli

text: Miesten 25 metrin olympiapistooli kesäolympialaisissa 1896 käytiin 11. huhtikuuta Kallithean ampumaradalla. Koska yhdysvaltalaiset Painen veljekset hylättiin (vain suustaladattavat 45 kaliiperin pistoolit olivat sallittuja), kilpailuun osallistui vain neljä ampujaa. Jokainen heistä ampui 30 laukausta viidessä kuuden sarjassa. Kilpailun voitti Kreikan Ioannis Frangudis, joka osui maaliin 23 kertaa.


text: "DNF = keskeytti"


title: Innocent Eyes (Delta Goodremin kokoelma-albumi)

text: Innocent Eyes on australialaisen laulaja Delta Goodremin Japanissa vuonna 2006 julkaisema kokoelmalevy. Kokoelma sisältää kappaleita Goodremin kahdelta ensimmäiseltä albumilta Innocent Eyes ja Mistaken Identity sekä aiemmin julkaisemattoman kappaleen "Flawed". "Flawed" julkaistiin myös singlenä.


Masters of the Universe: The Arcade Game on Intellivisionin kehittämä vuonna julkaistu toimintapeli. Peli on julkaistu Atari 2600:lle, Commodore 64:lle ja ZX Spectrumille. Se perustuu 1980-luvun animaatiosarjaan "He-Man".


title: Masters of the Universe: The Arcade Game

text: Skeletor on saanut haltuunsa taikaa antavan kiven, jonka avulla hän saa haltuunsa harmaakallo linnan. Skeletor sieppaa linnassa asuvan Velhottaren ja luo lauman sotilaita hyökätäkseen He-Manin palatsiin. He-Manin täytyy ensin pelastaa Orko loitsusta, joka pitää hänet vankina. Tämän jälkeen He-Manin on taisteltava Skeletorin armeijaa vastaan tietyn ajan puitteissa ja pelastaa harmaakallo linna Skeletorin hallinnasta, sekä Velhottaren.


title: Einari Uusikylä

text: Kaarlo Einari Uusikylä (vuoteen 1926 "Frisk"; 9. tammikuuta 1890 Vaasa − 1973 Vaasa) oli itseoppinut suomalainen kuvataiteilija ja erityisesti miniatyyrimaalari. Vahvasti eläytyen hän tulkitsi kotikaupunkiaan Vaasaa ja sen saaristoa. Uusikylä oli tunnettu eteerisenä herrasmiehenä, joka mielellään pohti olemassaolon tarkoitusta. Tikanojan taidekodin peruskokoelmassa on yli sata teosta.


title: Einari Uusikylä

text: Eemu Myntti, Eero Nelimarkka ja Einari Uusikylä olivat lapsuudenystäviä ja pitivät yhteyttä läpi elämänsä: He kirjoittelivat toisilleen kirjeitä ja kävivät kahviloissa pitkiä keskusteluja taiteesta ja elämästä. Ehkä paras osoitus heidän ystävyydestään ovat lukuisat heidän toisistaan maalaamat muotokuvat. Kolmikkoa voidaan kutsua suomalaisen modernismin varhaiskauden tulenkantajiksi.


title: Einari Uusikylä

text: "Ensimmäisen kerran hänen töitään nähtiin Helsingissä vuonna 1929 Helsingin taidehallissa. Näyttely oli menestys ja sen jälkeen hänen töitään olikin säännöllisesti esillä pääkaupungissa. Kotikaupunki oli kuitenkin penseä, pääkaupunkiseudun menestys ei täällä antanut aihetta enempään. Einari elätti itseään ja perhettään jo aiemmin aloittamallaan metallipakotuksen, lampettien, peilinkehysten ja lautasten parissa uurastamalla."


title: Einari Uusikylä

text: "Olen onnellinen kun kokemukseni muodostuvat näkemyksiksi" (Päiväkirja,sivu 216)


title: Einari Uusikylä

text: "Ihmissydän on kanteleen kaltainen. Siellä on viritetty eri tunteet sointuviksi kieliksi, joita Elämä soittelee. Kokemukset muodostuvat sydämessä taruiksi, jotka yksinäisinä hetkinä alkavat soida ja herättävät tuhansia kuvia mielikuvituksen maailmassa. Näitä säveliä tulisi ottaa talteen ja muodostaa pysyväisiksi. Taiteen tehtävä onkin näiden sävelien kokoaminen.


title: Einari Uusikylä

text: Einari Uusikylä ehti täyttää 70 ennen kuin Vaasan kaupunki, jossa hän eli elämänsä ja jonka ympäristöä hän kuvasi teoksissaan, osti häneltä taulun.


title: Andijk

text: Andijk on kylä ja entinen kunta Alankomaissa, Pohjois-Hollannin maakunnassa, Länsi-Friisinmaan alueella. Vuoden 2008 lopussa sen asukasluku oli 6 476. Andijk ja Wervershoof yhdistyivät 1. tammikuuta 2012 Medemblikin kuntaan.


title: Lettokilpisammal

text: Lettokilpisammal ("Cinclidium stygium") on kilpisammalten sukuun kuuluva sammal.


title: Lettokilpisammal

text: Lettokilpisammal on väriltään voimakkaan punainen ja sen varrella on ritsoideja. Sen lehdet ovat soikeita, terävä ja suippokärkisiä. Lehden reuna on hampaaton. Vaikka lettokilpisammal on yksikotinen, sillä on melko harvoin itiöpesäkkeitä.


title: Lettokilpisammal

text: Lettokilpisammalta kasvaa pohjoisella pallonpuoliskolla lauhkealla ja etenkin viileällä vyöhykkeellä sekä Tulimaassa. Suomessa pohjoisessa yleinen ja etelässä alueellisesti uhanalainen. Pohjanmaalla ja Pohjois-Karjalan ja Kainuun alueella se on luontoarvoja osoittava laji.


title: Lettokilpisammal

text: Lettokilpisammal kasvaa runsasravinteisten lettojen väli- ja rimpipinnoilla, lähteiden ympäristössä ja muilla kosteilla kalkkipitoisilla paikoilla.


title: Karpaattien linna

text: Karpaattien linna on Jules Vernen seikkailuromaani vuodelta 1892. Kirjan suomennoksen (Pentti Kähkönen, WSOY 1978) loppuun on liitetty kirjailijan pojan Michel Vernen vuonna 1889 kirjoittama novelli "Amerikkalaisen lehtimiehen päivä 2889".


title: Karpaattien linna

text: Teoksen linnan esikuvaksi arvellaan Poenarin linnaa Romanian keskiosassa.


title: Karpaattien linna

text: Romanialainen musiikkimaanikko rakastuu italialaiseen oopperalaulajatar Stillaan ja seuraa tätä varjon lailla esityksestä esitykseen ja kaupungista kaupunkiin. Seuraaminen muuttuu kuitenkin lopulta ahdistavaksi. Laulajatar kuolee näyttämölleen häidensä aattona: hänen piti mennä naimisiin nuoren kreivi de Telekin kanssa seuraavana päivänä. Romanialainen kirjoittaa lyhyen syytösviestin kreiville ja katoaa. Hiukan myöhemmin hänen linnastaan alkaa kuulua Stillan lauluääni ja naisen hahmo ilmestyy muureille. Tästä alkaa tarina, joka päättyy linnan tuhoon, maanikon kuolemaan ja kreivin pitkään pimeämielisyyteen.


title: Ammunta kesäolympialaisissa 1896 – miesten 30 metrin vapaapistooli

text: Miesten 30 metrin vapaapistooli kesäolympialaisissa 1896 käytiin 11. huhtikuuta Kallithean ampumaradalla. Siihen osallistui viisi urheilijaa kolmesta eri valtiosta. He ampuivat 30 laukausta viidessä kuuden sarjassa. Kilpailun voitti Yhdysvaltain Sumner Paine, joka osui maaliin 24 kertaa.


title: Varkauden vesitorni

text: Varkauden vesitorni on Varkaudessa sijaitseva vesitorni, joka on samalla myös asuinkerrostalo. Vesitornikerrostalon rakentaminen aloitettiin vuonna 1954 ja valmistui vuonna 1956.Torni on 45 metriä korkea. Se oli aikoinaan Suomen korkein asuttu rakennus, ja edelleenkin se on Varkauden näkyvin maamerkki.


title: Varkauden vesitorni

text: Kaupunginarkkitehti Kalevi Väyrysen suunnittelema vesitornikerrostalo ratkaisi Varkauden kauppalan kolme kunnallista ongelmaa kerralla. Kasvava kauppala tarvitsi vesitornin vesihuollon järjestämiseksi, runsaasti uusia vuokra-asuntoja kasvavalle väestölle ja toimitilat Savon museolle (nykyinen Varkauden museo). Yhdellä vesitornikerrostalolla ratkaistiin kaikki kolme rakennustarvetta. Varkauden museo toimi rakennuksessa vuosina 1956–1983 ja Varkauden taidemuseo 1984–1992. Vuosien 1992–1993 remontissa museotilat muutettiin asuinkäyttöön ja taidemuseo muutti Päiviönsaareen Ahlströminkadulle. Asuinkerroksia talossa on yksitoista. Juho ”Jussi” Voutilaisen raudoittaman vesitornin katolla on näköalatasanne ja kahvila. Näköalatasanne oli pitkään Varkauden suosituin matkailukohde.


title: Varkauden vesitorni

text: Vesitorni sijaitsee Taulumäen kaupunginosassa Nakskovinkadun päässä, ja se on linjassa Varkauden Kauppakadun kanssa. Rakennus on ainoa vesitornikerrostalo Pohjoismaissa.


title: Kahden vuoden loma-aika

text: Kahden vuoden loma-aika () on Jules Vernen kirjoittama nuortenromaani. Se julkaistiin ensimmäisen kerran Ranskassa vuonna 1888.


title: Kahden vuoden loma-aika

text: Viisitoista 6–15-vuotiasta, pääosin englantilaissyntyistä uusiseelantilaista koulupoikaa, joiden joukossa on kaksi ranskalaista, yksi amerikkalainen ja afrikkalaissyntyinen, pääsevät mukaan purjehdukselle Uuden-Seelannin ympäri pienellä kuunarilla. Kovenevan sään vuoksi alus jää kuitenkin laituriin, ja vakituinen miehistö menee kapakoihin. Lähdön on määrä tapahtua seuraavana aamuna. Poikien ollessa nukkumassa yksi heistä, kujeisiin taipuva kymmenvuotias ranskalaispoika Paul Martinet, irrottaa kiinnitysköydet ja alus ajautuu myrskyn mukana avomerelle.


title: Kahden vuoden loma-aika

text: Pitkän kamppailun jälkeen alus haaksirikkoutuu tuntemattomalle saarelle, jossa alkaa kova taistelu selviämisestä. Vanhimpien poikien, ensin amerikkalaisen Gordonin ja myöhemmin ranskalaisen Henri Martinet’n, johdolla pojat selviävät saaren ankarista talvista. Toisaalta johtajat eivät välty vastustukselta englantilaisvoittoisessa joukossa, mutta lopulta kansallisuuksista johtuvat erimielisyydet saadaan sovittua.


title: Kahden vuoden loma-aika

text: Myöhemmin kuvaan tulee mukaan amerikkalainen kotiopettajatar Kitty Reddy. Hän oli ollut matkustajana Severn-nimisessä kauppalaivassa, jonka miehistö nousi kapinaan ja tappoi kapteenin, perämiehen ja matkustajat. Toinen perämies onnistui pelastamaan Kittyn hengen. Hän uhkasi, ettei ohjaa laivaa, jos Kitty tapetaan, ja navigointitaidottomat rosvot myöntyivät. Tulipalon vuoksi alus oli pakko hylätä pian, ja joukko pääsi pelastusveneellä samalle saarelle kuin pojat.


title: Kahden vuoden loma-aika

text: Kitty ja perämies Evans pääsivät rosvoilta pakoon, ja alkoi ankara taistelu, joka loppui vasta viimeisenkin rosvon kuoltua.


title: Kahden vuoden loma-aika

text:
Evans tietää kertoa pojille, missä he ovat: syrjäisellä saarella nimeltä Uusi Hannover, noin viikon matkan päässä Punta Arenasista, Chilen rannikolta. Pelastusvene korjataan ja saarelaiset pääsevät kotimatkalle. Jo toisena päivänä he kohtaavat kauppalaivan, joka on menossa Uuteen-Seelantiin ja vie kaikki kotiin.
Japanilainen Toei Animation on tehnyt kirjan pohjalta anime-elokuvan vuonna 1982. Elokuvan on ohjannut Masayuki Akihi. Elokuva poikkeaa melko paljon kirjan tarinasta.


title: Kahden vuoden loma-aika

text: Ranskan TV tuotti vuonna 1974 yhteistyössä muutamien muiden eurooppalaisten tv-kanavien kanssa Vernen kirjan pohjalta kuusiosaisen televisiosarjan "Deux ans de vacances", joka esitettiin myös Suomen televisiossa. TV-sarjan ohjasi Gilles Grangier.


title: Kapteeni Hatteras

text: Kapteeni Hatteras on Jules Vernen kirjoittama seikkailuromaani Pohjoisnavalta. Kirja on ilmestynyt suomeksi kolmena niteenä: Pohjoista kohti, Talvi napajäissä ja Kapteeni Hatteras.


title: Kapteeni Hatteras

text: Salaperäinen nimimerkillä K.Z. esiintyvä rahoittaja rakennuttaa Englannissa priki "Forward"in johon pestataan osaava miehistö. Matka suuntautuu kohti pohjoista. Työ ei suju kriiseittä, ja lopulta tuhon partaalla paljastuu kuka salaperäinen kapteeni on: hän on matruusi Garryn hahmossa piillyt John Hatteras, pelottavan kuuluisa pohjoisen tutkija: hänen retkikuntansa ovat yleensä päättyneet tuhoisasti. Niin käy nytkin: alus juuttuu talveksi jäihin, ja hiilet uhkaavat loppua. Kapteeni, lääkäri ja kirvesmies lähtevät etsimään tiedossa ollutta Belcherin retkikunnan hiilivarastoa jotta talvesta selvittäisiin - tosin turhaan ja sillä välin miehistö nousee kapinaan, ottaa reet ja veneen sekä lähtee kohti etelää sytyttäen laivan palamaan lähtiessään. He tuhoutuvat matkallaan. Vain pursimies jää paikalle odottamaan kapteenin paluuta.


title: Kapteeni Hatteras

text: Hiukan myöhemmin löydetään haaksirikkoutunut amerikkalaisalus "Porpoise" ja sen kapteeni Altamont juuri ja juuri hengissä. Aluksen varusteilla selvitään talvesta eräänlaisessa lumilinnassa.


title: Kapteeni Hatteras

text: Keväällä rakennetaan pursi hylyn laudoista ja matka kohti pohjoisnapaa jatkuu. Tavoite saavutetaan, mutta kapteeni Hatterasin järki sammuu hänen astuessaan tulivuoren huipulle, johon pohjoisnapa on mitattu.


title: Kapteeni Hatteras

text: Retkikunnan rippeet pelastuvat kuin ihmeen kautta poikkeuksellisen kauas pohjoiseen tulleeseen tanskalaiseen hylkeenpyyntialukseen ja palaavat Englantiin.


title: Kapteeni Hatteras

text: Saavutus vahvistetaan - mutta kapteeni Hatteras jää mielisairaalaan, yhä marssien kohti pohjoista.


title: FS Arromanches

text: FS Arromanches oli Britannian kuninkaalliselle laivastolle toisen maailmansodan aikana valmistettu Colossus-luokan lentotukialus "HMS Colossus", joka aluksi lainattiin vuonna 1946 ja myöhemmin ostettiin Ranskan laivastolle.


title: FS Arromanches

text: Alus tilattiin Vickers Armstrongilta Wallsend-on-Tynestä, missä köli laskettiin 1. kesäkuuta 1942 eli kolme päivää ennen Tyynenmeren sodan käännekohtana pidettyä Midwayn taistelua. Alus laskettiin vesille 30. syyskuuta 1943 ja otettiin palvelukseen 1946.


title: FS Arromanches

text: Alukselle siirrettiin Ranskan laivaston merimiehiä, jotka olivat 2. elokuuta saapuneet Portsmouthiin taistelulaiva "Richelieulla". Kuninkaallisen laivaston miehet poistuivat alukselta 5. elokuuta maissa oleviin varuskuntiin, ja alus poistettiin kuninkaallisen laivaston palveluksesta.


title: FS Arromanches

text:
Seuraavana päivänä pääministeri Clement Attlee, ensimmäinen merilordi amiraali Sir John Cunningham, Portsmouthin tukikohdan komentaja amiraali Sir Geoffrey Layton, Ranskan puolustusministeri André Maroselli ja Ranskan laivaston esikuntapäällikkö vara-amiraali André Lemonnier suorittivat aluksen virallisen siirron Ranskan laivastolle sen kannella.
Kuningas Yrjö VI hyväksyi helmikuussa 1947 Ranskan esityksen aluksen nimen muuttamisesta "FS Arromanchesiksi". Aluksella oli merkittävä osuus 1940-luvun lopulla ja 1950-luvun alussa Ranskan siirtomaasodissa Indokiinassa (Vietnam, Kambodža ja Laos). Alus ostettiin elokuussa 1952 Ranskan valtiolle, ja se poistui Toulonista kolmannen kerran neljän vuoden aikana sallistuakseen sotatoimiin Việt Minhin joukkoja vastaan.


title: FS Arromanches

text: Aluksen lento-osasto koostui vuonna 1953 24 yhdysvaltalaisesta F6F- ja SB2C-koneesta. Clement Attleen kymmenen vuotta aiemmin lausuma ennustus kävi toteen marraskuussa 1956, kun "Arromanches" liittyi lippulaivana kuninkaallisen laivaston "HMS Oceanin" ja "HMS Theseuksen" seuraan huonosti suunnitellussa ja toteutetussa Suezin kriisissä. Alukselle asennettiin vuonna 1957 viistolaskeutumisalue, mutta jo vuoden kuluttua alus muutettiin sukellusvenetorjuntatehtäviin.


title: FS Arromanches

text: "Arromanches" poistettiin palveluksesta vuonna 1973 ja sijoitettiin Touloniin reserviin. Alus romutettiin vuonna 1978 Toulonissa.


title: Russian Government Cup

text: Russian Government Cup on Venäjällä pelattava kansainvälinen miesten maajoukkueiden jääpalloturnausturnaus, joka on järjestetty vuodesta 1972 lähtien. Turnaus järjestetään joka toinen vuosi joulukuussa. Turnaukseen osallistuvat tavallisesti Venäjä, Ruotsi, Suomi ja Norja, mutta myös Yhdysvallat ja Unkari ovat ajoittain osallistuneet. Joskus myös Neuvostoliiton ja Venäjän seurajoukkueet, osatasavaltojen ja alueiden joukkueet sekä maiden kakkos- ja juniorimaajoukkueet ovat olleet mukana turnauksessa lisäjoukkueina.


title: Russian Government Cup

text: Russian Government Cup järjestettiin Neuvostoliitossa ensimmäistä kertaa vuonna 1972. Tuolloin ja aina neuvostoajan loppuun asti kilpailu oli nimeltään "Rossija-turnaus", järjestäjä sanomalehti "Sovetskaja Rossijan" mukaan. 1972–2002 turnaus pelattiin välivuosina, jolloin maailmanmestaruuskilpailuja ei järjestetty. Ensimmäisinä vuosina turnauksen urheilullinen ero jääpallon maailmanmestaruuskilpailuihin oli, että MM-kisat 1969–1981 pelattiin kaksinkertaisella sarjalla ja Rossija-turnaus yksinkertaisella. Yleensä turnaukseen osallistuivat Neuvostoliitto, Ruotsi, Suomi ja Norja. Yhdysvallat osallistui turnaukseen ensi kerran 1988 ja Unkari 1990.


title: Russian Government Cup

text: Vuoden 2002 turnaukseen asti Russian Government Cupit pelattiin tammikuusta maaliskuuhun ulottuvalla ajanjaksolla. Samana ajanjaksona pelattavaksi suunniteltu, seuraava vuoden 2004 turnaus siirrettiin kuitenkin pelattavaksi jo vuoden 2003 joulukuussa, kun Kansainvälinen jääpalloliitto 25. lokakuuta 2002 oli päättänyt järjestää maailmanmestaruuskilpailut joka vuosi vuodesta 2004 alkaen. Seuraava Russian Government Cup järjestettiin 2006.


title: Torpedo Ust-Kamenogorsk

text: Torpedo Ust-Kamenogorsk () on kazakstanilainen jääkiekkoseura, joka on kotoisin Öskemenistä (ven. Ust-Kamenogorsk) Itä-Kazakstanin alueelta. Seuran ykkösjoukkue pelaa venäläisessä VHL-liigassa ja kakkosjoukkue Kazakstanin pääsarjassa.


title: Torpedo Ust-Kamenogorsk

text: Torpedo Ust-Kamenogors perustettiin vuonna 1955. Se pääsi osallistumaan Neuvostoliiton toiselle sarjatasolle Pervaja Ligaan ensi kerran kaudella 1963–1964. Kaudella 1966–1967 Torpedo taisteli sarjan mestaruudesta, mutta hävisi Metallurg Novokuznetskille. Tätä korkeammalle Torpedo ei sijoittunut ja kauden 1976–1977 päätteksi joukkue putosi Neuvostoliiton kolmannelle sarjatasolle Vtoraja Ligaan. Torpedo nousi takaisin Pervaja Ligaan kahden vuoden jälkeen ja nousi kaudeksi 1987–1988 Neuvostoliiton pääsarjaan, joskin putosi yhden kauden jälkeen takaisin. Torpedo nousi uudelleen pääsarjaan kaudella 1989–1990 ja onnistui pitämään siellä paikkansa sarjan alasajoon saakka.


title: Torpedo Ust-Kamenogorsk

text: Neuvostoliiton hajottua Torpedo jatkoi alueen pääsarjassa ensin ssa ja sitten Kansainvälisessä liigassa. Kun Venäjälle perustettiin oma pääsarja, eikä siihen ei otettu alkuun ulkomaisia seuroja, oli Torpedon liityttävä maan toiselle tasolle Vysšaja Ligaan. Vysšaja Ligassa joukkue vaihtoi vuonna 2001 nimensä HK Kaztšink-Torpedoksi. HK Kaztšink-Torpedo jatkoi myös uudistetussa VHL-liigassa. Vuonna 2015 seura otti käyttöön alkuperäisen nimensä.


title: Torpedo Ust-Kamenogorsk

text: Neuvostoliiton kaaduttua Kazakstanissa perustettiin oma kansallinen jääkiekkoliiga, Kazakstanin mestaruussarja. Torpedo siirsi Pervaja Ligassa pelanneen kakkosjoukkueensa kyseiseen sarjaan ja hallitsi liigaa sen ensimmäiset vuosikymmenet. Torpedo on voittanut liigan mestaruuden ennätykselliset 13 kertaa, joista kahdesti kuusi kertaa peräkkäin. Joukkue on ainoa perustajajoukkue, joka on edelleen mukana liigassa.


title: Torpedo Ust-Kamenogorsk

text: HK Kaztsink-Torpedo on osallistunut jääkiekon Continental Cupiin kolmesti, vuosina 2004, 2005 ja 2008. Vuonna 2008 joukkue saavutti Cupissa kolmannen sijan.


title: Sumner Paine

text: Sumner Paine (13. toukokuuta 1868 Boston – 18. toukokuuta 1904 Boston) oli yhdysvaltalainen ampuja ja olympiavoittaja. Hän osallistui veljensä Johnin kanssa Ateenan olympialaisiin 1896, joissa hän voitti kultaa 30 metrin vapaapistoolin kilpailussa ja hopeaa 25 metrin palvelusrevolverilla.


title: Nikólaos Morákis

text: Nikólaos Morákis (), sukunimi usein myös Ntorákis tai "Dorákis" (Ντοράκης), oli kreikkalainen ampuja ja olympiamitalisti. Hän voitti pronssia Ateenan olympialaisissa 1896 25 metrin palvelusrevolverin kilpailussa, jonka lisäksi hän sijoittui samoissa kisoissa neljänneksi 30 metrin vapaapistoolissa.


title: Bergen (Pohjois-Hollanti)

text: Bergen on kunta ja kylä Alankomaissa, Pohjois-Hollannin maakunnassa. Kunnassa on arviolta 29 943 asukasta (vuonna 2016) ja sen pinta-ala on 97,1 neliökilometriä.


title: Terje Pedersen

text: Terje Olav Pedersen (s. 9. helmikuuta 1943 Oslo) on entinen norjalainen keihäänheittäjä. Hän voitti keihäänheiton Norjan-mestaruuden vuosina 1960 ja 1962–1964. Kesäolympialaisiin Pedersen osallistui 1960 ja 1964, mutta kummallakaan kerralla hän ei kilpaillut finaalissa.


title: Terje Pedersen

text: Pedersen teki vanhalla keihäsmallilla kaksi maailmanennätystä, molemmat Oslon Bislettillä. Ensimmäinen ennätyksistä, 87,12 metriä, tuli 1. heinäkuuta 1964 ja toinen, 91,72 metriä, 2. syyskuuta 1964. Jälkimmäinen jäi hänen uransa parhaaksi heitoksi. Pedersen valittiin keihään maailmanennätystuloksensa ansiosta Norjan vuoden urheilijaksi 1964.


title: Arkaainen

text: Arkaainen saattaa viitata seuraaviin aiheisiin:


title: Letrotsoli

text: Letrotsoli (CHN) on laajalle levinneen rintasyövän vaihdevuosien jälkeiseen hoitoon tarkoitettu lääke. Letrotsolin teho perustuu aromataasientsyymin toiminnan estämiseen.


title: Letrotsoli

text: Letrotsolisynteesin lähtöaineena on 4-bromimetyylibentsonitriili, joka reagoi imidatsolin kanssa muodostaen välituotteen. Välituotteesta poistetaan protoni ja se reagoi para-fluoribentsonitriilin kanssa muodostaen letrotsolia.


title: Letrotsoli

text: Estrogeenihormonit voivat voimistaa rintasyöpäkasvaimen suurentumista. Aromataasi on entsyymi, joka muuntaa androgeenejä estrogeeneiksi. Letrotsoli on aromataasin inhibiittori eli se estää entsyymin toimintaa. Tällöin ihmisen elimistön estrogeenipitoisuus alenee ja niiden syövän etenemistä voimistava vaikutus heikkenee.


title: Letrotsoli

text: Letrosolia käytetään joko ainoana liitännäishoitona tai yhdessä tamoksifeenin kanssa. Letrotsolin on todettu ehkäisevän rintasyövän uusiutumista jonkin verran tehokkaammin kuin tamoksifeenin.


title: Ioánnis Fragkoúdis

text: Ioánnis Fragkoúdis (, usein "Ioannis Frangudis"; 1863 Limassol, Kypros – 19. lokakuuta 1916 Staten Island, New York, Yhdysvallat) oli kreikkalainen ampuja ja olympiavoittaja. Ateenan olympialaisissa 1896 hän kilpaili neljässä viidestä ampumalajista, voitti niissä kolme mitalia ja toimi kisojen ammuntasihteerinä. Fragkoúdis voitti kultaa 25 metrin olympiapistoolissa, hopeaa 300 metrin sotilaskiväärissä ja pronssia 30 metrin vapaapistoolissa. Lisäksi hän sijoittui neljänneksi 25 metrin palvelusrevolverikilpailussa.


title: Mongolianhiirihaukka

text: Mongolianhiirihaukka ("Buteo hemilasius") on aasialainen päiväpetolintu.


title: Mongolianhiirihaukka

text: Linnun pituus on 57–67 cm ja siipien kärkiväli 143–161 cm. Se muistuttaa suuresti arohiirihaukkaa, jonka alalajina sitä on joskus pidetty. Höyhenpuvun väritys voi vaihdella suuresti, yleensä lintu on hyvin tumma.


title: Mongolianhiirihaukka

text: Mongolianhiirihaukat elävät Keski-Aasiassa Tienšanin itäosista ja Altailta Mongoliaan ja Mantšuriaan, ja sieltä eteläiseen Tiibetiin ja ehkä Himalajalle. Talvella niitä tavataan Korean niemimaalla, Pohjois- ja Keski-Kiinassa, Pohjois-Intiassa ja satunnaisesti Japanissa ja Iranissa sekä kerran Romaniassa. Sen elinympäristön ala on 100 000–1 000 000 neliökilometriä ja maailman populaatio on kooltaan 10 000–100 000 yksilöä. Lajia ei ole tavattu Suomessa.


title: Mongolianhiirihaukka

text: Laji elää pääasiassa vuoristojen avomailla 1 000–4 000 metrin, joskus jopa 5 000 metrin korkeudella.


title: Mongolianhiirihaukka

text: Mongolianhiirihaukan ravintona ovat pääasiassa pikkujyrsijät.


title: Blaricum

text: Blaricum on kunta Alankomaissa, Pohjois-Hollannin maakunnassa. Kunnassa on arviolta 9 622 asukasta (vuonna 2016) ja sen pinta-ala on 11,11 neliökilometriä.


title: Bloemendaal (Pohjois-Hollanti)

text: Bloemendaal on kunta ja paikkakunta Alankomaissa, Pohjois-Hollannin maakunnassa. Kunnassa on arviolta 22 296 asukasta (vuonna 2016) ja sen pinta-ala on 39,73 neliökilometriä.


title: Anna Abreun diskografia

text: Tämä on Anna Abreun diskografia. Listasijoitukset albumeissa viittaavat Suomen viralliseen albumilistaan.Julkaistu Idols-kokoelmalla vuonna 2007. Sijoittunut myös latauslistan 11. sijalle.


title: Anna Abreun diskografia

text:
Julkaistu Now -albumin digitaalisen version bonuskappaleena. Sijoittunut myös latauslistan 27. sijalle.
Julkaistu Don Johnson Big Bandin albumilla Records Are Forever.


title: Anna Abreun diskografia

text: Julkaistu "Just A Pretty Face?" -albumin digitaalisella versiolla sekä digitaalisena singlenä muutamissa Euroopan maissa.


title: Anna Abreun diskografia

text: Nestlé FITNESS-täysjyväpatukka-kampanjan ”lahjakappale”, jonka pystyi lataamaan itselleen keräämällä koodit kahdesta eri Annan kuvalla varustetusta FITNESS-täysjyväpatukka-pakkauksesta.


title: Bussum

text: Bussum on entinen kunta Alankomaissa, Pohjois-Hollannin maakunnan kaakkoisosassa. Vuoden 2008 lopussa sen asukasluku oli 31 968. Se on nykyisin osa Gooise Merenin kuntaa.


title: Castricum

text: Castricum on kunta ja paikkakunta Alankomaissa, Pohjois-Hollannin maakunnassa. Siellä on arviolta 34 604 asukasta (vuonna 2016) ja sen pinta-ala on 49,67 neliökilometriä.


title: Diemen

text: Diemen on kunta ja paikkakunta Alankomaissa, Pohjois-Hollannin maakunnassa. Siellä on arviolta 26 840 asukasta (vuonna 2016) ja sen pinta-ala on 11,99 neliökilometriä.


title: NBA-kausi 2009–2010

text: NBA-kausi 2009–2010 oli NBA-liigan 64. kausi. Runkosarja alkoi 27. lokakuuta 2009 ja päättyi 14. huhtikuuta 2010, jonka jälkeen käynnistyneiden pudotuspelien päätteksi, 17. kesäkuuta, Los Angeles Lakers uusi edelliskauden mestaruutensa kaatamalla Boston Celticsin finaalisarjassa otteluvoitoin 4–3.V=voitot, H=häviöt, V%=voittoprosentti, *=divisioonansa voittaja


title: Drechterland

text: Drechterland on kunta ja paikkakunta Alankomaissa, Pohjois-Hollannin maakunnassa, Länsi-Friisinmaan alueella. Siellä on arviolta 19 400 asukasta (vuonna 2016) ja sen pinta-ala on 59,1 neliökilometriä.


title: Lev Tolstoi (täsmennyssivu)

text: Lev Tolstoi voi viitata seuraaviin:


title: Eurooppalainen liberalismi

text: Eurooppalainen liberalismi: Etiikka, talous, politiikka on Kari Saastamoisen kirja, jossa Saastamoinen käsittelee eräiden liberaalien näkemyksiä. Luvun tai puoliluvun saaneet liberaalit ovat Adam Smith, Benjamin Constant, Alexis de Tocqueville, Immanuel Kant, Wilhelm von Humboldt, John Stuart Mill ja Friedrich von Hayek. Näiden lisäksi oman lukunsa saavat kollektivisti, sosiaaliliberaali L. T. Hobhouse ja markkinaliberalismin kriitikko John Gray.


title: Heemskerk

text: Heemskerk on kunta ja paikkakunta Alankomaissa, Pohjois-Hollannin maakunnassa. Siellä on arviolta 39 299 asukasta (vuonna 2016) ja sen pinta-ala on 27,26 neliökilometriä.


title: Back to Black

text: Back to Black on englantilaisen laulaja-lauluntekijä Amy Winehousen toinen ja viimeinen studioalbumi, joka julkaistiin 27. lokakuuta 2006. Winehouse aloitti albumin työstämisen marraskuussa 2005, mutta tuotanto keskeytettiin saman kuukauden lopussa laulajan henkilökohtaisten ongelmien takia. Winehouse jatkoi albumin työstämistä maaliskuussa 2006 ja nauhoitti kappaleet seuraavan viiden kuukauden aikana päättäen tuotannon elokuussa 2006. Materiaalin valmistamisen aikana Winehouse työskenteli tuottajien Mark Ronson ja Salaam Remi kanssa, jotka osallistuivat suuresti kappaleiden sävellykseen. Albumi kuulostaa erilaiselta kuin hänen aiemmat työnsä, sekoittaen pääasiassa 1950- ja 1960-lukujen soulia, nykyaikaista R&B:tä ja jamaikalaisia vaikutteita, kuten skata, 1960-luvun tyttöbändien innoittamana. Kappaleiden sanoitukset käsittelevät Winehousen päihteiden käyttöä ja hänen romanttisia ihmissuhteitaan.


title: Back to Black

text: "Back to Black" sai myönteisen vastaanoton kriitikoilta, jotka kehuivat sitä laulajan ”tunteellisesta laulutyylistä” ja monen musiikkityylin sekoittamisesta. Albumia on sanottu yhdeksi parhaista nykyaikaisista soul-albumeista, ja sillä oli suuri vaikutus musiikkimaailmassa. Winehousea pidettiin uuden British Invasionin käynnistäjänä ja hänen on myöhemmin sanottu vaikuttaneen monen muun musiikkiartistin, kuten Adelen, Bruno Marsin ja Lady Gagan, kappaleisiin. Albumi oli ehdolla myös moneen musiikkialan palkintoon. Vuoden 2008 Grammy-gaalassa, Winehouse sai kuusi ehdokkuutta, johon olivat aiemmin yltäneet vain Alicia Keys, Beyonce Knowles ja Norah Jones, voittaen niistä viisi, mikä teki hänestä ensimmäisen brittiläisen naisartistin, joka on voittanut viisi palkintoa samana iltana.


title: Back to Black

text: Albumi pärjäsi hyvin myös kaupallisesti. Britanniassa se oli vuoden myydyin albumi ja saavutti albumilistan ensimmäisen sijan kuusi kertaa. Lisäksi se oli listaykkösenä yli 20 muun maan albumilistalla. Yhdysvalloissa se debytoi "Billboard 200" -listan sijalla 7. ja oli sen ajan suurin debyytti brittiläiseltä naisartistilta. Maailmanlaajuisesti se oli vuoden myydyin albumi saavuttaen kuusi miljoonaa myytyä kappaletta vuonna 2007, ja viisi miljoonaa kappaletta vuonna 2008. Albumilta julkaistiin kuusi singleä: ”Rehab”, ”You Know I’m No Good”, ”Tears Dry on Their Own”, ”Love Is a Losing Game”, ”Just Friends” ja ”Back to Black”.


title: Back to Black

text:
Amy Winehouse aloitti "Back to Blackin" työstämisen marraskuussa 2005, saatuaan esikoisalbuminsa "Frank" (2003) valmiiksi ja vietettyään 18 kuukautta olematta musiikin kanssa tekemisissä. Winehousen ja hänen entisen aviomiehensä Blake Fielder-Civil suhteen päättyminen toimi insipiraationa albumin kappaleille.
Aluksi laulajan oli tarkoitus tehdä albumi pelkästään tuottaja Salaam Remin kanssa, joka oli tuottanut hänen ensimmäisen albuminsa, mutta muutti mielensä kun hänet esiteltiin Mark Ronsonille. Laulaja sanoi "Rolling Stonen" haastattelussa: ”Sävellän kaiken itse, mutta jotta voin säveltää kappaleita joidenkin seurassa, minun pitää olla läheinen heidän kanssaan. En tiennyt mitä Mark oli aiemmin tehnyt ja luulin, että hän on yksi niistä vanhuksista, jotka koittavat olla nuoria ja cooleja. En tajunnut kuinka nuori hän on! Suunnilleen heti tavattuamme tulimme toimeen kuin sisarukset.” Tavattuaan tuottajan, Winehouse meni tämän studioon ja soitti tälle The Angelsia ja The Shirellesia. Samassa lehtihaastattelussa Ronson sanoi: ”Inspiroiduin hänen puheistaan, ja sinä iltana tein ’Back to Blackin’ rumpukompin ja piano-osion. [...] Kun soitin sen hänelle seuraavana päivänä, hän sanoi: ’Se on makee’, ja sanoi sitten, että ’tältä haluan albumini kuulostavan’.” Sen jälkeen Winehouse kävi päivittäin studiolla työstämässä eri sovituksia muita kappaleita varten.


title: Back to Black

text:
Albumi nauhoitettiin eri studioilla Britanniassa ja Yhdysvalloissa. Ensimmäinen nauhoitettu kappale oli ”Tears Dry on Their Own”, joka nauhoitettiin Instrument Zoo Recordsilla Miamissa, Floridassa ja Sole Channel Studiosilla New Yorkissa Remin tuottamana marraskuussa 2005. Nauhoitukset kuitenkin keskeytyivät saman kuukauden aikana laulajan henkilökohtaisten ongelmien takia. Winehouse palasi studioon puoli vuotta myöhemmin maaliskuussa 2006 tavattuaan Mark Ronsonin, joka motivoi häntä säveltämään uutta materiaalia. ”Wake Up Alone” oli ensimmäinen sävelletty kappale hänen paluunsa jälkeen. Kuitenkin albumin työstämisen aikana Winehouse alkoi käyttää paljon alkoholia ja huumeita, minkä seurauksena laulajan koki hurjan painonpudotuksen. Myöhemmin Winehouse sävelsi kappaleen ”Rehab”, joka kertoo laulajan haluttomuudesta mennä vieroitusklinikalle. "The Sun" -lehden haastattelussa Winehouse sanoi:
Laulajan isän, Mitch Winehousen, mukaan vuoden 2006 alussa sanoitettu ”Rehab” sai alkunsa laulajan ja Mark Ronsonin välisestä keskustelusta, kun Winehouse sanoi: ”Tiesitkö, että he yrittivät viedä minut vieroitukseen, mutta sanoin ei, ei.” Kuultuaan tämän, Ronson sai idean kappaleeseen ja esitti sen Winehouselle, joka sävelsi sen vain kolmessa tunnissa. Sen jälkeen he nauhoittivat kappaleen tuottajan studiolla New Yorkissa. Aluksi kappaleen piti sisältää bluesmaisia piirteitä, mutta Ronson ehdotti Winehouselle, että tämä säveltäisi sen säkeistöt The Beatlesin tapaisesti E- ja A-mollia käyttämällä. Albumin muut kappaleet nauhoitettiin muun muassa Metropolis Studiosilla Lontoossa, Chung King Studiosilla New Yorkissa, Allido Studiosilla ja Daptone Studiosilla Floridassa. Nauhoitukset kestivät viisi kuukautta päättyen elokuussa 2006.


title: Back to Black

text: "Back to Black" eroaa huomattavasti Winehousen aiemmasta tuotannosta sen musiikillisen rakenteen suhteen. Toisin kuin hänen esikoisalbuminsa "Frank" (2003), joka sisältää enimmäkseen jazzia, "Back to Black" sekoittaa montaa eri musiikkityylilajia, kuten esimerkiksi soulia, jazzia, rhythm and bluesia, skata ja bluesia. Albumin musiikkityylistä laulaja sanoi: ”En halunnut nostaa jazzia taas jalustalle. Olin kyllästynyt hankaliin sointurakenteisiin ja tarvitsin joitain suoranaisempaa.”


title: Back to Black

text: Työstäessään albumia, Winehouse kuunteli kappaleita, jotka vaikuttivat häneen; Shirley Bassey ja The Zutons -yhtye olivat soittolistalla, kuten myös tyttöbändi The Shangri-Las, jonka hän on maininnut vaikuttajakseen. BBC Musicin haastattelussa laulaja kertoi lempikappaleensa yhtyeeltä olevan ”I Can Never Go Home Anymore” (1965). ”Kun erosin poikaystävästäni, aloin kuunnella kappaletta useaan kertaan samalla kun istuin keittiön lattialla viskipullo kädessäni,” hän sanoi.


title: Heemstede

text: Heemstede on kunta ja paikkakunta Alankomaissa, Pohjois-Hollannin maakunnassa. Siellä on arviolta 26 766 asukasta (vuonna 2016) ja sen pinta-ala on 9,21 neliökilometriä.


title: Geórgios Orfanídis

text: Geórgios D. Orfanídis (; 1859 İzmir, Osmanien valtakunta – 1942) oli kreikkalainen ampuja ja olympiavoittaja. Hän osallistui Ateenan olympialaisiin 1896, Lontoon olympialaisiin 1908 ja välikisoihin 1906. Ensimmäisissä olympialaisissa Orfanídis osallistui kaikkiin viiteen lajiin. Hän voitti kultaa 300 metrin sotilaskiväärissä ja hopeaa 25 metrin olympiapistoolissa. Kymmenen vuotta myöhemmin Ateenan välikisoissa hän tähtäsi kultaa 50 metrin vapaapistoolissa, mutta Lontoon kisoissa Orfanídis ei enää pystynyt mitaleille.


title: Leszek Balcerowicz

text: Leszek Balcerowicz on puolalainen taloustieteilijä ja professori, entinen valtiovarainministeri.


title: Leszek Balcerowicz

text: Balcerowicz alkoi neuvoa Solidaarisuus-liikettä jo ennen sen valtaantuloa ja joutui siksi valtaapitävän kommunistipuolueen epäsuosioon. Valtiovarainministerinä hän oli syyskuusta 1989 elokuuhun 1991 ja 31.10.1997–8.6.2000. Valtion korkeimman kunniamerkin hän sai 11.11.2005. Hän on myös YK:n "Commission on Legal Empowerment of the Poor" -komission jäsen.


title: Leszek Balcerowicz

text: Puolassa pyrittiin mahdollisimman nopeaan siirtymiseen markkinatalouteen vuodesta 1990 alkaen Balcerowiczin ja professori Jeffrey Sachsin johdolla. Puolan elintaso kohosi ”20 vuodessa enemmän kuin missään muualla”, ja vuonna 2008 Puolan bruttokansantuote oli 77 % korkeampi kuin 1989. Tätä Balcerowizin politiikkaa kutsuttiin sokkiterapiaksi. Balcerowiczin mukaan nyt Puolan pitäisi entistä nopeammin purkaa sääntelyä ja yksityistää loput valtion omistamat yritykset.


title: Heiloo

text: Heiloo on kunta ja paikkakunta Alankomaissa, Pohjois-Hollannin maakunnassa. Siellä on arviolta 22 689 asukasta (vuonna 2016) ja sen pinta-ala on 18,71 neliökilometriä.


title: Frank (albumi)

text: Frank on laulaja-lauluntekijä Amy Winehousen esikoisalbumi vuodelta 2003.


title: Huizen

text: Huizen on kunta ja paikkakunta Alankomaissa, Pohjois-Hollannin maakunnassa, Gooin alueella. Siellä on arviolta 41 373 asukasta (vuonna 2016) ja sen pinta-ala on 15,82 neliökilometriä.


title: Koggenland

text: Koggenland on kunta Alankomaissa, Pohjois-Hollannin maakunnassa, Länsi-Friisinmaan alueella. Siellä on arviolta 22 471 asukasta (vuonna 2016) ja sen pinta-ala on 80,52 neliökilometriä.


title: Koggenland

text: Koggenland syntyi 1. tammikuuta 2007, kun kaksi aikaisempaa kuntaa, Obdam ja Wester-Koggenland yhdistyivät.


title: Al Cantello

text: Albert Anthony ”Al” Cantello (s. 9. kesäkuuta 1931 Norristown, Pennsylvania) on entinen yhdysvaltalainen keihäänheittäjä.


title: Al Cantello

text: Cantello teki 5. kesäkuuta 1959 Comptonissa vanhan keihäsmallin maailmanennätyksen tuloksella 86,04 metriä. Tämä jäi myös hänen henkilökohtaiseksi ennätyksekseen. Seuraavan kerran keihään ME-tulosta paransi italialainen Carlo Lievore kesäkuussa 1961.


title: Al Cantello

text: Chicagossa järjestetyissä Pan-Amerikan kisoissa 1959 Cantello saavutti pronssia. Seuraavana vuonna hän osallistui Rooman olympialaisiin, joissa hän sijoittui kymmenenneksi tuloksella 74,70 metriä. Vuonna 1964 yhdysvaltalainen "Sport"-lehti valitsi Cantellon mukaan kaikkien aikojen yleisurheilujoukkueeseensa.


title: Al Cantello

text: Cantello on toiminut juoksuvalmentajana Yhdysvaltain laivastoakatemiassa yli 40 vuoden ajan. Hänet on valittu NCAA:n Keski-Atlantin alueen vuoden valmentajaksi kolme kertaa, vuosina 1984, 1985 ja 1992.


title: Ryan Maki

text: Ryan Maki (s. 23. huhtikuuta 1985 Medford, New Jersey) on yhdysvaltalainen jääkiekkoilija.


title: Ryan Maki

text: Maki oli mukana Yhdysvaltojen kansallisessa jääkiekon kehitysohjelmassa vuosina 2001–2003 ja pelasi Yhdysvaltojen alle 17- ja 18-vuotiaitten maajoukkueissa. Vuonna 2003 hän siirtyi pelaamaan jääkiekkoa Harvardin yliopistoon. Nashville Predators varasi hänet vuorolla 176. Maki jatkoi Harvardissa pelaamista vielä kaksi vuotta, ennen kuin siirtyi keväällä 2007 Nashvillen farmijoukkue Milwaukee Admiralsiin, jossa pelasi 4 peliä. Heinäkuussa 2007 hän teki Nashvillen kanssa kaksivuotisen sopimuksen, mutta pelasi sopimuksen aikana ainoastaan Milwaukeessa.


title: Ryan Maki

text: Heinäkuussa 2009 Maki teki uuden kaksisuuntaisen sopimuksen Nashvillen kanssa. Kaudeksi 2010–2011 hän siirtyi DEL-liigassa pelaavaan Hannover Scorpionsiin.


title: Ryan Maki

text: Maki on pelityylitään voimahyökkääjä.


title: BonBon

text: Bon Bon oli suomalainen 1970-luvun lopulla toiminut iskelmäduo, jonka muodostivat Nina Keres (s. 1959) ja Outi Lindgren (s. 1959). Tytöt ystävystyivät Steiner-koulun musiikkiluokalla. He osallistuivat vuonna 1976 Apu-lehden Iskelmähaavi-kiertueelle nimellä Nina ja Outi levyttäen kiertueen "Uudet tähdet tulevat" -kokoelmalle. Levylle pääsivät duetto ”Kylähäät” ja Outin sooloesitykset ”Näinkö aina meille täällä käy” ja ”Uneen aika vaipuu”.


title: BonBon

text: Baccaran menestyksen innoittamana levy-yhtiö EMI kiinnitti duon ja he pääsivät levyttämään nimellä Bon Bon albumillisen käännöskappaleita vuonna 1978. He edustivat myös Suomea Intervision laulukilpailussa Sopotissa. Kesällä 1979 Bon Bon oli mukana Markku Aron kesäkiertueella. Tämän jälkeen sekä Keres että Lindgren siirtyivät opiskelemaan ja valmistuivat ammatteihin musiikin ulkopuolella.


title: Loistolaulumesikot

text: Loistolaulumesikot ("Lichenostomus") on mesikkojen heimoon kuuluva varpuslintusuku. Loistolaulumesikkojen sukuun kuuluu BirdLifen mukaan kaksi lajia.


title: Camilla (laulaja)

text: Camilla (oik. Camilla Ståhle, s. 18. helmikuuta 1950, Koskenkylä, Pernajan pitäjä) on suomalainen laulaja. Hän aloitti keikkailun laulajana 1970-luvun puolivälissä ja pääsi levyttämään Finnscandian Hi-Hat-merkille vuonna 1978. Silloin julkaistiin single ”Tien selvemmin nään”/”Vie vain”. Ensimmäisen kappaleen teki tunnetuksi Anna Eriksson versioidessaan sitä vuonna 2002. Camilla osallistui Syksyn Säveleen vuonna 1978, mutta sai ainoastaan balladinsa ”Vain muuan mies” "Syksyn Sävelen satoa" -kokoelmalevylle. Camillan soolouran ainoa albumi "En unta saa" ilmestyi vuonna 1981.


title: Camilla (laulaja)

text: Iskelmäuransa jälkeen Camilla on toiminut kuvamataidonopettajana. Hän on laulanut muun muassa yhtyeissä Doctor Music, Trio Ilcama ja Laulu- ja soitinyhtye Ellipsi.


title: Töyhtöhaukat

text: Töyhtöhaukat ("Aviceda") on haukkojen heimoon kuuluva päiväpetolintusuku. Töyhtöhaukkojen sukuun kuuluu BirdLifen mukaan viisi lajia.


title: Vierumäen rautatieasema

text: Vierumäki (lyh. Vrm) on linjavaihde Lahti-Heinola -radalla. Se sijaitsee ratakilometrillä 153,8 Vierumäen kaupunginosassa Heinolassa.


title: Vierumäen rautatieasema

text: Vierumäen linjavaihde käsittää 4-raiteisen ratapihan. Kaikki raiteet ovat läpiajettavia. Ratapihan vieressä toimii puunjalostusyritys Versowood, joka käyttää rautatiekuljetuksia. Yrityksen lastauslaituri on ratapihan läntisimmällä raiteella. Vanha Thure Hellströmin piirtämä asemarakennus on yhä jäljellä ja hyvässä kunnossa.


title: Vierumäen rautatieasema

text: Henkilöliikenne radalta lopetettiin 1968.


title: Emusota

text: Emusota () oli viikon kestänyt Australian armeijan sotilasoperaatio emuja vastaan Länsi-Australiassa joulukuussa 1932. Suuret emulaumat aiheuttivat tuhoja viljelyksille, jonka vuoksi armeijaa painostettiin puuttumaan asiaan. Sotilaat eivät kuitenkaan pystyneet tappamaan emuja kuin joitakin satoja yksilöitä ja armeija lakkautti operaation vetäen joukkonsa takaisin.


title: Emusota

text: Campionin aluetta koetteli tuolloin kuivuus, joka sai emut etsimään ruokaa ja vettä ihmisasutusten läheltä. Tuhannet emut aiheuttivat valtavia tuhoja paikallisille viljelyksille, sillä lintuja arvioidaan olleen yli 20 000. Emut kerääntyvät normaalistikin joskus suuriksi laumoiksi, mutta yleensä tällaiset laumat käsittävät vain muutamia satoja yksilöitä. Viljelijöiden painostus sai Australian puolustusministerin George Pearcen lähettämään paikalle majuri Meredithin komentaman sotilasjoukon, joka oli aseistettu kahdella Lewis-pikakiväärillä.


title: Emusota

text: Australiassa emuja pidetään haittalintuina erityisesti maanviljelysalueilla. Emut syövät mielellään vehnää ja saattavat aiheuttaa pelloilla suuria tuhoja. 1920-luvulta lähtien maatalousministeriö alkoi tarjota emuista tapporahaa. Palkkiota vastaan tuli toimittaa lintujen munia tai raatoja. Termiä emusota käytetään joskus myös yleisesti tähän mennessä jo sata vuotta kestäneestä australialaisten uudisraivaajien ja viljelijöiden kamppailusta emuja vastaan.


title: Emusota

text: Kielentutkija Jay Mary Arthurin mukaan emusota on terminä sopiva australialaisten uudisasuttajien ja viljelysalueiden väestön kielenkäyttöön. Se kuvastaa syrjäseutujen asukkaiden perinteistä ilmaisutapaa, jossa luonto ja villieläimet nähdään vihollisina, uhkana, pelottavina ja pakottavina tekijöinä, joita vastaan asukkaan tulee taistella tai käydä sotaa menestyäkseen.


title: Emusota

text: Aluksi sotilaiden taktiikka oli ajaa emut pikakiväärien tulialueelle. Viisikymmentä paikallista ajoi emut pikakiväärien tielle, ja sotilaat avasivat tulen kilometrin päässä emuista. Linnut lähtivät kuitenkin karkuun ja pääsivät piiloutumaan pensasmaastoon, niin että sotilaat saivat ammutuksi niistä vain alun toistakymmentä. He vaihtoivat taktiikkaansa ja yrittivät väijyttää emut paikallisen padon lähettyvillä. Vaikka tuli avattiin ihanne-etäisyydeltä kohti noin tuhannen linnun joukkoa, sotilaat saivat kaadetuksi vain kymmenkunta ennen pikakiväärin jumittumista ja emujen pakoa. Toinen väijytysyritys päättyi samoin: noin 50 kaatoa hyvin suuresta laumasta. Raskaat sotilasajoneuvot eivät myöskään soveltuneet takaa-ajoon emujen hajaannuttua maastoon.


title: Emusota

text:
Ornitologi D. L. Serventy kuvaili emusotaa seuraavasti:
Jo viikko emusodan alun jälkeen puolustusministeri Pearce määräsi sotilaat vetäytymään. Sotilasoperaatio herätti kritiikkiä tehottomuutensa ja hintansa vuoksi. Puolustusministeriö kieltäytyi maksamasta operaatiosta syntyneitä kustannuksia, ja lasku jätettiin paikallisten harteille. Operaatiota johtanut majuri Meredith vertasi emuja zuluihin, jotka olivat taistelleet brittien konekiväärein varustettuja joukkoja vastaan Etelä-Afrikassa. Sotilaat ampuivat yhteenotoissa yli 10 000 laukausta. Emuja tapettiin aikalaisarvion mukaan noin 300.


title: Emusota

text: Australian emua suojellaan nykyään vuonna 1999 säädetyllä "Enviroment Protection and Biodiversity Conservation Act 1999" -luonnonsuojelulailla. IUCN:n uhanalaisuusluokituksen mukaan emu on elinvoimainen, ja niiden määräksi on arvioitu noin 680 000 yksilöä. Australian emu on kuitenkin ainoa elossa oleva emulaji, ja esimerkiksi Tasmanian, Kangaroo Islandin ja King Islandin emut ovat kuolleet sukupuuttoon ihmisasutuksen takia tai metsästyksen seurauksena.


title: Ondřej Fiala

text: Ondřej Fiala (s. 4. marraskuuta 1987 Šternberk, Tšekkoslovakia) on tšekkiläinen jääkiekkoilija, joka siirtyi kaudeksi 2012–2013 Itävallan pääsarjassa pelaavaan tšekkiläisseura Orli Znojmoon.


title: Ondřej Fiala

text: Pelattuaan Tšekissä, kaudeksi 2005–2006 Fiala siirtyi Pohjois-Amerikkaan WHL-liigan Everett Silvertipsiin. NHL-seura Minnesota Wild varasi Fialan toisella kierroksella, numerolla 40. Fiala jatkoi WHL:ssä vuoteen 2008 asti, jolloin palasi Eurooppaan. Hän oli Oulun Kärpissä heinäkuussa 2008 parin päivän try-out-sopimuksella ja pelasikin joukkueessa yhden harjoitusottelun Vaasan Sportia vastaan. Varsinaisen kauden Fiala aloitti Spartak Moskovassa KHL:ssa mutta pelasi siellä kuitenkin vain kaksi peliä, ja suurimman osa kaudesta hän pelasi lopulta Vysšaja Ligan Molot-Prikamje Permissä.


title: Ondřej Fiala

text: Kaudeksi 2009–2010 Fiala palasi kotimaahansa ja Tšekin kakkosliigassa pelanneeseen Piráti Chomutoviin, jossa pelasi 28 ottelua. Hän käväisi kauden aikana lainalla saman sarjan SK Kadaňissa ja kolmosliigan HC Děčínissä. Seuraavan kauden Fiala pelasi kokonaan lainalla SK Kadaňissa. Kauden 2011–2012 hän puolitti jälleen Piráti Chomutovin ja SK Kadaňin välillä. Loppukaudesta Fiala oli mukana Chomutovin pudotuspeliotteluissa ja nousukarsinnoissa, joissa joukkue onnistui nousemaan seuraavaksi kaudeksi Tšekin pääsarjaan. Kauden jälkeen Fiala siirtyi Orli Znojmoon, joka pelaa Itävallan pääsarjassa.


title: Tenetin koulu

text: Tenetin koulu on Sotkamon kunnan yläkoulu. Koulurakennus, joka sijaitsee Tenetin virran varrella, Vuokatinrotkon välissä, on valmistunut vuonna 1966 ja saneerattu vuonna 1998. Koulussa on noin 358 oppilasta (2011) ja n. 40 opettajaa. Ennen Tenetin koulu toimi ylä- ja ala-asteena, mutta ala-aste siirtyi Leivolan kouluun. Tenetin koulun rehtori on Riitta Lankinen.


title: Tor Nessling

text: Tor Ragnar Nessling () oli suomalainen diplomi-insinööri, vuorineuvos ja Oy Suomen Autoteollisuus Ab:n (SAT) pitkäaikainen toimitusjohtaja.


title: Tor Nessling

text: Nessling nousi SAT:n johtoon vuonna 1932, pian yrityksen perustamisen jälkeen. Hän kasvatti ja kehitti yritystä aikana, jolloin vain harva uskoi suomalaisen autonvalmistuksen mahdollisuuksiin. 1930-luvun lopulla hänestä tuli SAT:n pääosakas. Nessling johti omistamaansa yritystä patriarkaalisesti, ja hänen toimitusjohtajakautensa lopussa SAT:sta oli kasvanut kuorma-autojen, linja-autojen alustojen, terminaalitraktorien ja rautatie- sekä raitioliikennekaluston valmistaja, jonka tuotteita vietiin neljälle mantereelle.


title: Tor Nessling

text: Nesslingin vanhemmat olivat insinööri John Nessling ja Greta o.s. Grönholm. Nessling kirjoitti ylioppilaaksi Läroverket för gossar och flickorista vuonna 1920 ja jatkoi opintojaan Teknillisen korkeakoulun koneosastolla. Samanaikaisesti hän opiskeli geologiaa Helsingin yliopistolla vuosina 1922–1924. Hän valmistui vuonna 1924 diplomi-insinööriksi ja teki opintomatkoja Ruotsiin, Britanniaan, Saksaan ja Yhdysvaltoihin. Vuosina 1926–1928 Nesslingin työnantajiin kuuluivat Korpivaara & Halla, Henry-Auto ja Auto-Bil. Hän oli toimitusjohtajana Munkkisaaren Autotalli ja Konepajalla 1928–1929 ja sen jälkeen Autovarikolla 1929–1930.


title: Tor Nessling

text:
Nessling nimitettiin 1929 Autoteollisuus-Bilindustrin tekniseksi johtajaksi. Nessling halusi kehittää Suomeen uudenlaista teollisuutta, ja samana vuonna hänellä kypsyi ajatus kuorma- ja linja-autoteollisuuden aloittamisesta Suomessa. Autoteollisuus-Bilindustri yhdisti toimintansa Osakeyhtiö Autokoritehtaan kanssa vuonna 1931. Uuden yrityksen nimeksi tuli Oy Suomen Autoteollisuus Ab, ja sen toimitusjohtajaksi nimitettiin John Hellsten. Usein kuulee väitettävän, että Nessling olisi perustanut SAT:n – näin ei kuitenkaan ole asian laita, sillä yrityksen perustivat Karl Arthur Nordgrén, Emil Anton Winckelmann ja Lars Wilhelm Åberg. Nesslingistä tuli kuitenkin jo vuonna 1932 Suomen Autoteollisuuden toimitusjohtaja.
Autoteollisuuden aloittaminen lähes tyhjästä maailmanlaajuisen laman keskellä ei näyttänyt uskottavalta yritykseltä, mutta Nesslingin päättäväisellä johdolla se onnistui. Ajoneuvojen merkiksi valittiin Sisu, ja ensimmäiset 12 Sisu-autoa valmistuivat tehtaalla vuonna 1932. Tässä vaiheessa kotimaisen työn osuus oli vain 20 prosenttia, mutta Nessling pyrki nostamaan sitä merkittävästi. Eräs hänen tunnetuista toteamuksistaan on: ”Suomalainen pystyy valmistamaan kaiken sen minkä ulkomaalainenkin”. 1930-luvun loppuun mennessä kotimaisen työn osuus oli saatu jo 40 prosenttiin. Nessling pyrki vakuuttamaan valtiovaltaa kotimaisen ajoneuvoteollisuuden mahdollisuuksista painottaen erityisesti työllisyys- ja maanpuolustusnäkökohtia. Hänen puheistaan ei kuitenkaan piitattu, vaan kuorma-autojen tuontitulleja laskettiin 1930-luvulla asteittain, mikä johti kilpailun kiristymiseen. Tämän lisäksi omistajakunnan usko yrityksen mahdollisuuksiin alkoi horjua. Nessling tarjoutui ostamaan Helsingin Osakepankin omistaman osuuden SAT:sta. Hän sai osakkeet suhteellisen edullisesti, mutta kaupan rahoittamiseksi hänen oli pantattava vaimonsa koko omaisuus. Tämän jälkeen Nesslingin osuus yrityksen osakekannasta ylsi 80 prosenttiin.


title: Tor Nessling

text: Yritys joutui uuden haasteen eteen toisen maailmansodan aikana, kun ulkomaisten komponenttien saanti vaikeutui. Kovin ponnistuksin kotimaisen työn osuus nostettiin 90 prosenttiin. Tätä edesauttoi amerikkalaisten Hercules-moottorien lisenssivalmistuksen aloittaminen. Yrityksen pääasiallisiksi asiakkaiksi tulivat puolustusvoimat ja muut valtion laitokset. SAT alkoi rakentaa tehdasta Karjaalle, jossa sen arveltiin olevan Helsinkiä paremmin suojassa ilmapommituksilta. Tuotantokapasiteetti ei kuitenkaan vastannut tarvetta: vuonna 1942 puolustusvoimat laski tarvitsevansa lähivuosien aikana 7 000 ajoneuvoa. Nessling ehdotti tehtaan rakentamista alun perin suunniteltua laajemmaksi, mutta SAT:n taloudelliset ja tekniset resurssit olivat rajoitetut, ja lisäksi kuorma-autojen maahantuojat ja jotkut poliittiset piirit epäilivät SAT:n yrittävän hyötyä sodasta ja hankkivan määräävän aseman Suomen markkinoilla. Valtion taholta ehdotettiin järjestelyä, jonka seurauksena SAT:sta olisi tullut osin valtio-omisteinen. Tämä ei sopinut Nesslingille, joka ei missään tapauksessa halunnut valtiosta yrityksen osakasta. Toisena vaihtoehtona esitettiin kokonaan uuden yrityksen perustamista valtion ja eräiden merkittävien kotimaisten yritysten avulla, ja tämä johti Yhteissisun perustamiseen. Yrityksen toimitusjohtajaksi nimitettiin vastentahtoinen Nessling. Yhteissisu alkoi tuottaa kuorma-autoja Vanajan kunnassa Hämeenlinnan naapurissa. Sota kuitenkin päättyi ennen kuin tuotanto pääsi täyteen käyntiin, ja Nessling jätti tehtävänsä Yhteissisun johdossa vuonna 1946 vedoten siihen, ettei ollut saanut riittävää tukea yrityksen omistajien taholta. Yhteissisu jatkoi kuorma-autojen valmistusta siviilimarkkinoille, ja vuonna 1948 yrityksen nimeksi tuli Vanajan Autotehdas (VAT).


title: Tor Nessling

text: Nessling katkeroitui lopulta valtiovaltaa kohtaan, sillä aluksi hänen ehdotuksiaan kotimaisen autoteollisuuden kehittämiseksi ei kuunneltu, ja sen jälkeen valtio oli perustanut vahvan kilpailijan joka oli ajettu ylös hänen omistamansa yrityksen tietotaidolla. Katkeruus näkyi muun muassa valtion tarjottua 1960-luvulla edullisia rahoitusmahdollisuuksia; Nessling totesi, ettei ole koskaan pyytänyt valtiolta mitään eikä aio tehdä niin nytkään.


title: Tor Nessling

text: Sotien jälkeen kuorma-autoista oli huutava pula, ja Sisujen tuotantomäärät nousivat 1950- ja 1960-lukujen ajan hyvin voimakkaasti. Vuosituotanto nelinkertaistui 800 ajoneuvoon. Tuotanto koostui kuorma- ja linja-autojen lisäksi raitiovaunuista ja Valtion Rautateiden tilaamasta kalustosta. Yrityksen tuotteita vietiin neljälle mantereelle. Kasvavaa tuotantoa vauhditettiin investoinnein ja näkyvin markkinointikampanjoin. Toisin kuin monet muut saman aikakauden teollisuuspatruunat, Nessling oli kiinnostunut markkinoinnista ja asiakastarpeiden tyydyttämisestä.


title: Tor Nessling

text: 1960-luvun lopulla Vanajan Autotehdas oli joutunut taloudellisiin vaikeuksiin. Nessling esitti SAT:n ja VAT:n yhdistämistä, sillä hän pelkäsi ulkomaisen kilpailijan, kuten Volvon tai Scanian, ottavan VAT:n haltuunsa. Vuonna 1968 toteutunut fuusio johti tilanteeseen, jota Nessling oli halunnut välttää: hänen omistusosuutensa uudessa Suomen Autoteollisuudessa putosi alle puoleen, ja uutena omistajana oli valtio 17 prosentin osuudella. Yhtiön johtoon nimitettiin hallitus ja hallintoneuvosto, ja vaikka Nessling oli edelleen yrityksen suurin omistaja, hänen vaikutusvaltansa pieneni. Nesslingillä oli vaikeuksia uuden tilanteen kanssa, sillä hän ei ollut tottunut ottamaan vastaan määräyksiä.


title: Tor Nessling

text: Nesslingin ja hallituksen välit heikkenivät entisestään hänen sairastuttuaan. Toivuttuaan hän kuvitteli voivansa edelleen johtaa yritystä, mutta johtoryhmä ja hallintoneuvosto eivät enää uskoneet hänen toimintakykyynsä. Nessling vastusti markkinointivastuun siirtämistä toisiin käsiin mutta ei voinut estää sitä. Lopulta Nesslingin vanha liikekumppani ja ystävä, British Leyland Motor Corporationin johtaja Donald Stokes, jota Nessling suuresti kunnioitti, onnistui suostuttelemaan hänet eroamaan. Kesäkuussa 1970 Nessling ilmoitti jättävänsä tehtävänsä Suomen Autoteollisuuden johdossa johdettuaan yritystä lähes neljän vuosikymmenen ajan. Uudeksi toimitusjohtajaksi nimitettiin helmikuussa 1971 Erik Gillberg.


title: Tor Nessling

text: Luonteeltaan Nessling oli syrjäänvetäytyvä ja vältteli julkisuutta. Hän johti yritystä patriarkaalisin ottein ja piti etäisyyttä alaisiinsa muutamia läheisiä työtovereita ja ystäviä lukuun ottamatta. Nessling työskenteli ahkerasti ja piti päätösvallan tiukasti omissa käsissään. Hänellä on kuvattu olleen erinomainen liikemiesvaisto mutta herkkä temperamentti, ja luonteeltaan hänen sanotaan olleen riskejä kaihtava. Kovalla teollisuuspatruunalla oli myös pehmeä puoli, sillä Nessling oli suuri luonnon ja eläinten ystävä, ja hänellä oli kotonaan useita lemmikkieläimiä.


title: Tor Nessling

text: Nesslingin puoliso oli Greta Maria ”Maj” o.s. Kock. Pariskunta meni naimisiin vuonna 1926. Kun Tor Nessling kuoli vuonna 1971, Maj Nessling myi Suomen Autoteollisuuden osakkeet. Vuonna 1972 hän perusti myynnistä saamillaan rahoilla Maj ja Tor Nesslingin Säätiön, joka on nykyään merkittävä ympäristötutkimuksen rahoittaja Suomessa.


title: 13 ja risat

text: 13 ja risat () on vuonna 2004 ensi-iltansa saanut Gary Winickin ohjaama romanttinen komediaelokuva, jota tähdittävät Jennifer Garner, Mark Ruffalo ja Judy Greer.


title: 13 ja risat

text: Varhaisteini Jenna Rink haaveilee olevansa 30-vuotias, koska ei pääse suosittujen ikätoveriensa tyttöjengiin ja ihailee "Poise"-muotilehden upeita valokuvamalleja. 13-vuotissyntymäpäivänään hän saa ystävältään Mattilta tämän itse rakentaman ”Jennan unelmakodin”, johon Matt sanoo ripotelleensa toivomusjauhetta. Tyttöjengi jättää Jennan yksin syntymäpäiväjuhliinsa, ja yhtäkkiä Jenna herää taikapölyn pöllähdettyä 30-vuotiaana tulevaisuuden asunnossaan.


title: 13 ja risat

text:
Hän on yhtäkkiä kaunis, hänellä on suosittu poikaystävä, paljon merkkivaatteita ja upea työpaikka "Poise"-lehdessä – kaikkea, mistä hän nuorena haaveili, paitsi hänen lapsuudenystävänsä Matt. Hän jäljittää Mattin, jota ei ole tavannut synttäriensä jälkeen ja tämä kertoo hänelle kaiken mitä tietää Jennan menneestä elämästä. Jennalle selviää päivien mittaan, millainen luonne hänellä on ja mitä ihmiset muutenkin hänestä ajattelevat. 13-vuotias Jenna muuttaa 30-vuotiaan Jennan erilaiseksi ja alkaa muutenkin ymmärtää ja nähdä asioita eri kannalta.
Toukokuussa vuonna 2003 kerrottiin elokuvan kuvauksien alkaneen Revolution Studiosin studiolla. Elokuvaa kuvattiin Los Angelesissa, New Yorkissa ja Californian South Pasadenassa.


title: 13 ja risat

text: Elokuvalle julkaistiin soundtrack-albumi 20. huhtikuuta 2004. Hollywood Recordsin kautta julkaistu levy on saanut hyvät arvostelut AllMusic.comin ja Amazon.comin käyttäjien keskuudessa.


title: HyperTalk

text: HyperTalk on HyperCard-sovelluskehittimen oma ohjelmointikieli.


title: HyperTalk

text:
HyperTalkin toiminta perustuu objektien ja käyttäjän välillä lähetettäviin "viesteihin" ("message") ja erilaisiin objekteihin, joita ovat painikkeet ("button, btn"), tekstikentät ("field, fld"), kortit ("card, cd"), pohjat ("background, bg") ja pinot ("stack"). On myös muutamia objekteja, joilla ei ole omaa ohjelmakoodia, eivätkä ne voi lähettää tai vastaanottaa viestejä, mutta joita muut objektit voivat hallita; näitä ovat ainakin "the message box" (viestilaatikko) ja "menubar". Viestit voivat olla automaattisesti lähetettävia (esim. "idle", jota kutsutaan jatkuvasti objektin ollessa aktiivinen) tai käyttäjän toiminnasta aiheutuva (esim. "mouseUp", joka lähetetään objektille sitä klikattaessa). Viestejä voidaan lähettää myös ohjelmasta käsin. Viestit määritetään niiden vastaanottajalle määrätään seuraavasti:
"on" aloittaa viestinkäsittelijän, ja "end" lopettaa sen. Näiden käskyjen välissä on viestin aikana suoritettava ohjelmakoodi. Viestejä voi olla useita, ja ne kirjoitetaan peräkkäin esimerkin mukaisesti.


title: HyperTalk

text: Objekteille on myös ominaisuuksia, kuten "visible" (näkyvyys), ja "number" (järjestysnumero). Ominaisuudet vaihtelevat objekteittain. Suurinta osaa ominaisuuksista voidaan muuttaa ohjelmasta käsin.


title: HyperTalk

text:
HyperTalk on hyvin lähellä englannin kieltä. Se sisältää mm. prepositioita (esim. "into", "to", "from", "of"), joiden käyttö on kuitenkin loppuen lopuksi hyvin loogista:
"put"-käsky kertoo jonkin arvon ("value") sijoittamista johonkin, "Hello" on arvo, "into" ilmaisee, että seuraavaksi kerrotaan kohde, ja kohde on "the message box". Toinen esimerkki:
"if" aloittaa ehtorakenteen, "the value" viittaa arvoon, "of" ilmaisee arvon sisältäjää, joka on "card field "tekstiä"", eli nykyisessä kortissa sijaitseva kenttä, jonka nimi on ""tekstiä"". "is" vastaa useimpien ohjelmointikielien ==-operaattoria (on yhtä suuri kuin). "beep" antaa äänimerkin ja "end if" lopettaa ehtorakenteen.


title: HyperTalk

text: Painikkeet ("button, btn") ovat objekteja, joita käytetään nimensä mukaisesti yleensä painonappeina. Niitä voidaan käyttää myös painamisen estämiseen (läpinäkyvä painike toisen painikkeen päällä), ohjattavina koristeina ohjelmassa, ja moniin muihinkin tarkoituksiin. Kaikkeen tähän löytyy yleensä parempikin tapa.


title: HyperTalk

text: Painikkeille voidaan määrätä useita vastaanotettavia viestejä, joista yleisin on "mouseUp". Sitä käytetään, kun hiiren painike "vapautetaan" painikkeen päältä. Suurin osa painikkeille lähetettävistä käskyistä onkin juuri hiiren käsittelyyn liittyviä: "mouseUp, mouseDown, mouseEnter, mouseLeave" jne


title: HyperTalk

text: Painikkeille on useita ominaisuuksia, kuten "Automaattinen korostus" (korostus painettaessa), sekä niiden ulkonäkö.


title: HyperTalk

text: Kentät ("field, fld") ovat neliönmuotoisia objekteja, jotka voivat sisältää tekstiä. Niille voidaan määrätä samat vastaanotettavat viestit, kuin painikkeille, ja muutamia muitakin.


title: HyperTalk

text: Kenttien ominaisuuksia ovat mm. "Lukittu" (voidaanko tekstiä muuttaa käsin), sekä niiden ulkonäkö.


title: HyperTalk

text: Korttien välillä voidaan liikkua, niitä voidaan luoda ja poistaa, ja niillä on muutamia ominaisuuksia. Niiden omia viestejä ovat mm. "openCard" (kortti avataan) ja "idle" (suoritetaan jatkuvasti).


title: HyperTalk

text: Pinoille ja pohjille määrätään pääasiassa avaus, ja sulkemisviestejä, ja niillä on muutamia ominaisuuksia.


title: HyperTalk

text: Message box (tai "the message box", suom. viestilaatikko) on erillinen, ohjattavissa oleva ikkuna, jolla käyttäjä voi suoraan lähettää HyperTalk-käskyjä. Se voidaan piilottaa käskyllä "hide message box" ja näyttää käskyllä "show message box".